Svečana javna debata samo za 6 najboljih debatera – Radio Televizija Novi Pazar\nSvečana javna debata samo za 6 najboljih debatera\nApril 19, 2017 rtvnp 568 Views\nPovodom obeležavanja Dana grada Narodna biblioteka “Dositej Obradović” organizovala je debatu pod nazivom „Ovaj dom bi uveo osnovni prihod za sve građane Evropske unije“. Cilj je da se srednjoškolci zainteresuju za Evropsku uniju i za samu debatu istakao je Aleksandar Jovančić iz EU info centra.\nVeć treću godinu za redom Narodna biblioteka “Dositej Obradović“ u saradnji sa EU info centrom iz Beograda organizuju debate za srednjoškolce u okviru projekta “Evropska škola debate”. Jedna od učesnica ovih debata je Azra Duštinac koja kaže da je, učestvujući na brojne seminare i radionice, stekla veštinu debatovanja i znanja o Evropskoj uniji i procesu integracija.\n“Poslednjih šest meseci učestvujem na ovakvim aktivnostima i manifestacijama i mnogo mi to znači, zbog toga što sam se pre svega oslobodila javnog nastupa i stekla retoričke sposobnosti i sad mogu slobodno da iznesem svoj stav”, istakla je Duštinac.\nJavne debate za sve srednjoškolce koji su prošli fazu učenja o debati i Evropskoj uniji organizovane su širom Srbije, istakao je Aleksandar Jovančić iz EU info centra.\n“Ove godine smo debate ovog tipa organizovali u Novom Sadu, Nišu, Sremskoj Mitrovici, Smederevskoj Palanci, Medveđi, Zaječaru, i danas smo u Novom Pazaru. Cilj je da se srednjoškolci zainteresuju za EU i za samu debatu. Ove debate su više prezentacionog karaktera. Debateri se prethodno pripreme na temu koja im je zadata i po utisku i poštujući regionalnu i rodnu zastupljenost odabraćemo šest najboljih za poslednju javnu debatu”, dodao je Jovančić.\nSaradnja sa EU info centrom od velikog je značaja za Narodnu biblioteku “Dositej Obradović” istakla je zamenica direktora Amela Škrijelj.\n„Izuzetna nam je čast što je naša Biblioteka prepoznata kao bitan faktor u promovisanju i približavanju vrednosti EU našim sugrađanima kroz razne projekte i aktivnosti i što na tom zajedničkom putu već godinama uspešno sarađujemo sa EU info centrom“, istakla je Škrijelj.\nOko 60 učesnika već je prošlo radionice gde su učili o debati a samo šest najboljih iz cele Srbije učestvovaće u javnoj debati u Narodnoj skupštini Republike Srbije, koja je zamišljena kao svečanao finale projekta.\n← Sajam zapošljavanja u Tutinu\nPovelje najzaslužnijima za afirmaciju grada →


Višegrad postao turistička top-destinacija regiona – Zvornik Danas\nNaslovna/VIJESTI/Društvo/Višegrad postao turistička top-destinacija regiona\nZvornik Danas Send an email 20. februara 2015\nBEOGRAD – Višegrad sa Andrićgradom postao je turistička top-destinacija ne samo Republike Srpske nego cijelog regiona, izjavila je direktor Turističke organizacije Višegrada Olivera Todorović na 37. Međunarodnom sajmu turizma u Beogradu.\nIstičući da Trebinje postaje sve prepoznatljivije turističko odredište u regionu, Vice je za Srnu rekao da vinski turizam u posljednje vrijeme dobija na zamahu, a među vinskim podrumima, deset njih „steklo je ozbiljne uslove za rad sa turistima i turističkim grupama“.\n„Obje opštine imaju specifičan turistički proizvod, a to je rafting rijekom Tarom, Fočom i Drinom, nacionalni parkovi Sutjeska i u Crnoj Gori Durmitor, nas čini na neki način jedinstvenim regionom i područjem, tako da je bilo vrlo praktično da na ovom sajmu nastupimo zajedno i sa zajedničkom turističkom ponudom“, rekla je Srndovićeva Srni.\nTu su se predstavile i lokalne turističke organizacije – Banjaluka, Prijedor, Bijeljina, Višegrad, Kozarska Dubica, Laktaši, Vlasenica, Teslić, Zvornik, Bileća, Gacko, Milići, Banja Vrućica, „Vinarija Vukoje“, Seosko domaćinstvo „Banjac“ iz Kozarske Dubice, Etno selo „LJubačke doline“ iz Banjaluke, Etno selo Stanišići, kao i turistička agencija „Encijan“.\nandricgrad region top destinacija turizam visegrad\nUkradeni kodovi najvećeg proizvođača SIM kartica?


RUSIJA IMA DOKAZE, ZAPAD ODGOVORAN ZA HEMIJSKE NAPADE U SIRIJI: Evo kako su militanti pravili smrtonosno oružje! - Informer\nHemijsko oružje u Siriji pravili su militanti, a opremu koja je bila neophodna za izradu tog naoružanja proizvedena je u zemljama zapadne Evrope, izjavila je portparolka Ministarstva inostranih poslova Rusije Marija Zaharova\nKako je rekla, ta oprema za proizvodnju hemijskog oružja pronađena je u Dumi - reč je o profesionalnoj opremi kojom su militanti proizvodili visokotehnološke eksplozivne naprave pomoću hemijskih supstanci poput hlora i iperita.\nIstovremeno, Ministarstvo odbrane Rusije optužilo je "bele šlemove" da su 4. aprila prošle godine u Han Šejhunu u Siriji izveli provokaciju sa navodnom upotrebom hemijskog oružja, ali tom prilikom iskorišćena je slabija bomba, ukazao je Kirilov.\n- Krater koji je nastao usled eksplozije je dokaz da se bomba nalazila na zemlji i da nije bačena iz vazduha. Moram da skrenem pažnju i da je do kraja istrage taj karter zacementiran - ukazao je Kirilov i ocenio da su svi video-snimci, na kojima se vide ljudi u blizini kratera bez zaštite disajnih organa, govore o tome da sarin nije korišćen, jer u suprotnom oni ne bi preživeli.\nMarija Zaharova Sirija Rusija Hemijsko oruž Zapad odgovornost\nMa daj ,pa to je nepravda osudjivati zapad da je takav ,to je drustvo ,to je skup zajednica ,naroda ,koji siri demokratiju ,.....hm, dobro mi prolazimo koji su fasisti na vlasti u tim drzavama ,govna zapadna !!!


Da li uspeh u karijeri isključuje kvalitetan privatan život i obrnuto?\nKada je zapravo počelo da se priča o ravnoteži između privatnog i poslovnog života? Da li je to izmišljotina savremenog doba ili je taj problem postojao i za života naših roditelja? Zašto se sve više bavimo pitanjima stresa, a sve manje imamo rešenja za probleme prouzrokovane stresom?\nRazlike u zaradama između ‘dobrih’ i ‘loših’ radnika moraju biti dovoljno uočljive. Ne treba zaboraviti ni da ljudima nisu uvek najvažniji iznosi koje su dobili. Ponekad im je važnije upoređivanje iznosa koji su oni dobili sa iznosima koje su dobile njihove kolege. Osim novca, ljudi takođe žude za potvrdom da su važni. To da je pojedinac važan za tim i kolektiv može se pokazivati iskrenim uvažavanjem pojedinačnih dostignuća i iskazivanjem interesa za izazove svačijeg posla.\nNađite vremena za ‘zlatnu sredinu’\nU ovom tekstu govorićemo o četiri kategorije zaposlenih koje svaka kompanija ima: ‘zvezdama’, ‘istrošenima’, ‘huškačima’ i ‘zlatnoj sredini’. Takođe, osvrnućemo se na izazove koje menadžmentu ljudskih resursa postavljaju rastuća konkurencija, sindikati i tehnološke inovacije.\nPromena u potpunosti predstavlja ključan sadržaj posla.Treba da sprovodite promene i to bolje pre nego što dođete u situaciju da to zaista morate da radite. Da bi došlo do promene, na vrhu su vam potrebni oni koji istinski u nju veruju, a na svim drugim pozicijama oni koji su spremni da zavrnu rukave.\nSvaka strategija, ma koliko dobra bila, na početku je mrtva ukoliko je kompanija ne oživi pravim ljudima na pravom mestu.\nOrganizacije koje uče\nOrganizacija koja uči nije samo zbir onoga što su njeni pojedinci naučili. Učenje mora biti zajedničko i primenjeno na organizaciju, kao reakcija na promene na tržištu. Ako su pojedinci stekli neka nova saznanja, ali se organizacija nije promenila i nije iskoristila nova znanja u konkretnoj situaciji, onda organizacija nije naučila. Organizacija koja uči je fenomen koji podrazumeva podsticanje učenja pojedinaca i razmenu informacija među njima, kroz stvaranje obrazovanije i produktivnije radne snage.\nProcenjivanje uspešnosti zaposlenih\nViše od dve trećine zaposlenih kaže da ne zna u potpunosti šta se tačno očekuje od njih i šta mora da poboljša u svom radu, da žele bolju dvosmernu komunikaciju sa svojim rukovodiocima, konstruktivan i potpuno otvoren razgovor o ličnim performansama.\nKoučing - veština koja osvaja svet\nMenadžeri nemaju više dovoljno informacija i moći da donose sve odluke. Potrebno je da delegiraju zadatke i odgovornosti i da sarađuju sa svojim podređenima. Takođe je potrebno da obezbede da njihovi podređeni u okviru svog domena osećaju jednaku ‘strast’ prema ostvarenju poslovnih ciljeva i da daju sve od sebe kako bi krajnji rezultat bio maksimalan. Važno je da menadžer ume da pokaže zaposlenima da veruje u njihove individualne snage i potencijal.\nUspešne kompanije se razlikuju od onih drugih po tome što njihovu organizacionu kulturu karakterišu norme i standardi koji podstiču organizaciono ponašanje usmereno na stalni rast i razvoj, a ne na sigurnost i prosečnost.\nUvođenje u posao i orjentacija novozaposlenih\nUvođenje u posao je proces koji podrazumeva prijem novozaposlenih u organizaciju i pružanje svih informacija koje su im potrebne kako bi što pre u potpunosti preuzeli poslove zbog kojih su primljeni. Cilj uvođenja novozaposlenog u posao treba da bude brza i adekvatna adaptacija, prihvatanje pozitivnih vrednosti postojeće organizacione kulture i obučavanje novozaposlenih za rad na poslovima koje treba da obavljaju.\nZnačaj regrutacije i selekcije u kompanijama\nPoznato nam je da suštinu menadžerskog posla predstavlja ostvarivanje rezultata i da menadžeri moraju da ostvaruju rezultate uz pomoć ljudi, ali da li uvek imamo i jasnu spoznaju da je prvi korak u celom tom procesu odabir pravih ljudi


Do kraja 2018. ulaganja u rudnike u FBiH vrijediće 585 mil KM - M-Kvadrat\nDo kraja 2018. ulaganja u rudnike u FBiH vrijediće 585 mil KM\nPo osnovu dva investiciona ciklusa u rudnike uglja u okviru dokapitalizacije previđena su ulaganja više od 585 mil KM i trebalo bi da se realizuju do kraja 2018. godine, kazao je danas rukovodilac Sektora za proizvodnju Elektroprivrede BiH Fahrudin Tanović.\nU okviru “Dana Elektroprivrede BiH” na sajmu Energa koji se održava u sarajevskom Centru Skenderija Tanović je prezentirao dosadašnja i planirana ulaganja u rudnike, članice koncerna Elektroprivrede BiH.\nNaveo je da je investicione odluke, odnosno odluke o dokapitalizaciji donijela Elektroprivreda BiH radi poboljšanja poslovanja zavisnih društava rudnika uglja.\n– Tako je prvi ciklus dokapitalizacije, odnosno investicionih odluka koji je donesen do 31. decembra 2015 . iznosio više od 258 mil KM podijeljeno po rudnicima, a novi ciklus investicionih odluka je donesen 29. marta 2016. s dodatnih oko 326 mil KM, tako da ukupna ulaganja u rudnike u okviru dokapitalizacije iznose više od 585 miliona KM – naveo je Tanović.\n– Proizvodnja uglja je bila najveća u 2011. i 2012. godini kada je ostvarna proizvodnja od 5,5 milion tona da bi to u 2015. palo na 4,5 miliona tona. Treba napomenuti da je na rezultate u proizvodnji uglja utjecao i period velikih poplave u 2014. godini. Već u 2016. počinje ponovno povećanje proizvodnje uglja tako da je u toj godini dostignuta količina od 4,9 miliona tona, a cilj je u 2017. postizanje količine od 5,5 miliona tona – naveo je Tanović.\nPrethodni članakZavršen sajam Energa, učestvovalo više od stotinu izlagača\nNaredni članakZavod Dr Miroslav Zotović traži firmu za nadogradnju objekata u Slatini – Vrijednost radova oko 2,88 mil KM


USS: Održana akcija ''Karavan zdravlja'' - Knjaževačke novine\nUSS: Održana akcija “Karavan zdravlja“\nDobro došli » USS: Održana akcija “Karavan zdravlja“\nOpštinski odbor Ujedinjene seljačke stranke Knjaževac danas je sproveo akciju “Karavan zdravlja“ u kojoj su meštani knjaževačkih sela poptupno besplatno proveravali svoje zdravstveno stanje – merenjem krvnog pritiska i šećera u krvi.\nIgor Stevanović i Mirjana Božinović sa meštanima\nPredsednik OO USS Knjaževac Igor Stevanović kaže da je akcija uspešno sprovedena i da se javio veliki broj meštana mnogi sela knjaževačke opštine.\nOvo su preventivni pregledi koji znače našem staračkom stanovništvu. Sproveli smo akciju u zabačenim mesnim zajednicama, gde nema zdravstvene ambulante. U narednom periodu nastavićemo sa sličnim akcijama kako bi smo što više olakšali život ljudima koji žive na selu i od sela, rekao je Stevanović.\nDanas je akcija uspešno sprovedena u selima Debelica, Jakovac i Ošljane, a u narednim danima “Karavan zdravlja“ Ujedinjene seljačke stranke posetiće i ostala sela u opštini Knjaževac.\nPored zdravstvenih pregleda, Igor Stevanović iskoristio je priliku da sa meštanima porazgovara o trenutnoj situaciji u selima ali i u poljoprivredi i stočarstvu – razvoju sela i povrtaku mladih ljudi na selo.\nAkciji kojoj se odazvalo više od stotinak meštana prisustvovali su i Mirjana Božinović zamenik predsednika OO USS Knjaževac, dr Nataša Cojić, predstavnik Foruma mladih USS Miroslav Marković kao i drugi članovi stranke.\nKaravan zdravlja, Karavan Zdravlja Knjaževac, OO USS Knjaževac, Ujedinjena seljačka stranka, USS\nPrevPrethodnaNarednih dana toplo i lepo vreme\nSledećaPredstavljanje Knjaževca na 38. sajmu turizmaСледећи\nSrpska napredna stranka i Ujedinjena seljačka stranka učvrstile saradnju!\nUjedinjena seljačka stranka je na Glavnom odboru održanom u Nišu odlučila da će za predsednika\nIgor Stevanović (USS) zamenik predsednika SO Knjaževac zasukao je rukave ovih dana u berbi šljiva.\nNa međustranačkom dijalogu i Ujedinjena seljačka stranka\nProtekle nedelje je Delagacija EU parlamenta koja posreduje u međustranačkom dijalogu radi poboljšanja izbornih uslova\nIgor Stevanović i Milija Miletić na prvom sastanku međustranačkog dijaloga u Beogradu\nJuče je završen prvi sastanak u okviru međustranačkog dijaloga na kome su pored ostalih prisustvovali


Blinken i Borelj: Čvrsta podrška teritorijalnom integritetu BiH, pozivamo zvaničnike da poštuju državne institucije\nImamo ozbiljnu zabrinutost zbog sve veće podjele retorike u Bosni i Hercegovini, navode\nPODRŠKA SAD I EU Blinken i Borelj: Čvrsta podrška teritorijalnom integritetu BiH, pozivamo zvaničnike da poštuju državne institucije\nBlinken i Borelj\nAmerički državni sekretar Entoni Blinken (Antony) i šef vanjske i sigurnosne politike Evropske unije Žozep Borelj (Josep Borrell) u zajedničkom saopćenju dali su čvrstu podršku teritorijalnom integritetu naše zemlje.\nNakon nedavnog sastanka visokog predstavnika EU i američkog državnog sekretara prošle sedmice Vašingtonu EU i Sjedinjene Države dogovorile su se da će dodatno ojačati svoj zajednički angažman na zapadnom Balkanu u podršci napretku regije na njezinom evropskom putu.\n- Ističemo našu punu podršku procesu proširenja EU. Pristupanje EU, koji je prioritet za cijeli zapadni Balkan, pomaže konsolidaciji demokratskih institucija, zaštiti temeljnih prava i unaprjeđenju vladavine prava. Ova regija pripada Evropskoj uniji. Bliža integracija povećat će stabilnost i pridonijeti prosperitetu ljudi u regiji. U tom kontekstu naglašavamo da bi pristupni pregovori s Albanijom i Sjevernom Makedonijom trebali započeti bez odlaganja.\nEvropska unija i Sjedinjene Države ujedinjene su u čvrstoj podršci teritorijalnom integritetu Bosne i Hercegovine, kao i u zajedničkom radu na promicanju izborne i ustavne reforme i održavanju funkcionalnosti njenih državnih institucija.\nImamo ozbiljnu zabrinutost zbog sve veće podjele retorike u Bosni i Hercegovini. Pozivamo sve strane da poštuju i štite državne institucije, nastave konstruktivan dijalog i poduzmu korake za napredak na putu integracije u EU - uključujući i relevantne reforme. EU i Sjedinjene Države spremne su olakšati ove korake - navode u pismu.\nO Kosovu i Crnoj Gori\n- Naglašavamo važnost dijaloga uz posredovanje EU, koji je ključni mehanizam za rješavanje sveobuhvatne normalizacije odnosa između Srbije i Kosova.\nNakon posljednjih sedmica napetosti na sjeveru Kosova, potičemo obje strane da se uključe u kontinuiranu i održivu deeskalaciju i izbjegnu radnje koje ugrožavaju stabilnost. Pozdravljamo i podržavamo angažman Kosova u borbi protiv korupcije i organiziranog kriminala i ponavljamo da je nasilje nad civilima, novinarima, policijom ili drugim vlastima neprihvatljivo.\nPozivamo sve političke snage u Crnoj Gori da rade zajedno na očuvanju strateške orijentacije koja odražava želju građana Crne Gore da postignu reforme neophodne kako bi njihove nade u budućnost EU postale stvarnost - navode u zajedničkom pismu.\nEntoni Blinken: Pauel je bio vjerovatno najcjenjeniji i najslavniji Amerikanac u uniformi\n18.10.2021 u 20:14\n13.10.2021 u 20:14\nAntony Blinken Josep Borrell BiH


Željko Pantelić: Ravnodušnost EU gasi nadu za promjene u Srbiji i regionu | Infomedia Balkan\nKolumne | 31.Mar.2021 - 22:32 h\nŽeljko Pantelić: Ravnodušnost EU gasi nadu za promjene u Srbiji i regionu\nSve dok EU ne bude promijenila iz korijena stav o proširenju na države Zapadnog Balkana neće biti značajnijih promjena nabolje u našem regionu, čak i tamo gdje dođe do promjene vlasti one će biti mnogo više kozmetičke nego suštinske\nFokusirani na pominjanje velikih afera, od Krušika do Jovanjice, u rezoluciji Evorpskog parlamenta (EP), srpskoj opoziciji i delu proevropski nastrojenog javnog mnjenja je promakla kompletna slika o poziciji gde se Srbija i ceo Zapadni Balkan nalaze u očima EU, kao i proces proširenja. Upotrebljavajući rečnik francuskog predsednika Emanuela Makrona mogli bismo da kažemo da je proširenje EU klinički mrtvo. Ideja o ulasku Srbije, ali i Crne Gore i drugih komšijskih država, u EU isparava u totalnoj nezainteresovanosti najvažnijih evropskih prestonica, jer je precrtana sa agendi najvažnijih političkih lidera u Unije. Proširenje je ostavljeno u amanet sledećoj generaciji političara, zajedno sa svim floskulama, počev od zagarantovane evropske perspektive.\nSve dok EU ne bude promenila iz korena stav o proširenju na države Zapadnog Balkana neće biti značajnijih promena nabolje u našem regionu, čak i tamo gde dođe do promene vlasti, one će biti mnogo više kozmetičke nego suštinske. Poslednji dokaz, ako je uopšte bilo potrebe za njim, bila je rasprava u Evropskom parlamentu.\nSastav izvestilaca EP i učesnika u raspravi na plenarnoj sednici, kao i govori koji su se čuli u auli u Briselu, jasan su pokazatelj da su zagovornici proevropske politike, ne samo u Srbiji, već u čitavom regionu ostali prilično usamljeni, odnosno da njihovi malobrojni saveznici u EU imaju težinu guščijeg pera u centrima moći gde se zaista odlučuje o sudbini Zapadnog Balkana.\nMeđu izvestiocima i učesnicima u diskusiji nije bilo nijednog važnog političara u evropskim okvirima ili parlamentarca sa specifičnom težinom u Briselu. Nezainteresovanost se mogla izmeriti bez velikih problema i kroz očigledno odsustvo predstavnika partija koje su deo vladajuće većine u Francuskoj, Nemačkoj, Italiji, Španiji, Holandiji i čitavog severnog dela EU. Jedina dva izuzetka koja potvrđuju pravilo su bili Marion Valsman iz nemačke Demohrišćanske unije i Fabio Masimo Kastaldo iz italijanskog Pokreta pet zvezda.\nIndikativno je videti i odakle dolaze poslanici koji su govorili u ime sedam poslaničkih grupa u EP: iz Bugarske (dvoje), Slovenije, Slovačke, Austrije, Grčke i Francuske (Tjeri Marijani iz Nacionalnog okupljanja Marin Le Pen koji se protivi proširenju EU).\nI diskusija je bila u potpunosti monopolizovana od strane poslanika iz istočnog i jugoistočnog dela Evrope. Srbija i Zapadni Balkan u EU interesuju samo komšijske zemlje koje žele da sprovedu svoje nacionalne agende i političke i ekonomske interese i političke snage koje se protive proširenju EU, od ekstremne desnice do ekstremne levice. Među 30 i kusur učesnika u raspravi o Srbiji i drugim zemljama regiona u EP nije bio nijedan poslanik koji može da vidi Merkelovu, Makrona ili Dragija na nekom drugom mestu osim na televizoru, sa izuzetkom, eventualno, nemačke poslanice Valsman.\nUsvojena rezolucija sa oštrim kritikama na račun vlasti u Beogradu bi imala efekat kada bi Vučićev režim želeo da ubrza evropske integracije a EU bila rešena da otvori vrata članstva Srbiji i regionu. U postojećoj konstelaciji, kada EU nema nameru da primi bilo koju zemlju sa Z. Balkana u dogledno vreme, sve kritike koje stižu iz Brisela su mnogo više pogonsko gorivo za retrogradne snage koje, iz uverenja ili ličnog interesa, od Srbije žele da naprave izolovani kinesko-ruski protektorat, odnosno korisnog idiota Pekinga i Moskve u srcu Evrope, nego što su problem za vlast u Beogradu.\nDrugim rečima, kritike na račun vlasti Aleksandra Vučića nisu izglasane u Evropskom parlamentu, od dobrog dela poslanika, da bi Srbija postala bolje mesto za život, bila pravednija država ili da bi se zaljuljao režim, već da bi zagovornici zaustavljanja proširenja EU imali u rukama, kada i ako im zatreba, još jedan argument zašto evropske integracije Srbije, ali i drugih država Zapadnog Balkana, idu u ritmu jedan korak napred, dva nazad.\nDa se razumemo, ni diplomatska ofanziva Vučićevih saradnika u Briselu nije imala za cilj da se protivnicima ulaska Srbije u EU izbije još jedan adut iz ruku, već je bila motivisana isključivo unutrašnjim političkim razlozima. Predsednikovi “diplomatski vukovi” u Briselu se nisu borili da Srbija, kao zemlja kandidat, ima što bolji izveštaj, već da svedu na minimum broj kritika na račun režima u Beogradu koji bi mogli da budu oružje u rukama opozicije na domaćem terenu.\nU tom kontekstu za Vučića je bila utešna nagrada deo govora izvestioca za Srbiju Bilčika kada je relativizovao napade na novinare u Srbiji izjavivši da se nada da će svi oni koji kritikuju Srbiju zbog položaja novinara imati isti pristup kada se bude raspravljalo o Malti ili Slovačkoj u EP. Slovački poslanik je asistirao srpskom predsedniku kada je naglasio da parlamentarci ne mogu da se bave pojedinačnim slučajevima već moraju da imaju širu sliku pred očima, aludirajući na slučajeve Jovanjice, Krušika, Telekoma Srbije.\nEvropski komesar za proširenje EU Oliver Varhelji je u dva izlaganja, koja su trajala 15 minuta tokom rasprave na plenarnoj sednici EP, rekao samo dve bitne stvari: prva je bila priznanje da države članice EU odlučuju o svemu, a da su Evropski parlament i Evropska komisija tu da pomognu, a druga savet vlastima u Prištini da ako žele viznu liberalizaciju moraju da ubede države članice u bilateralnim pregovorima, čitaj Francusku i Holandiju, i da nema svrhe da se žale Komisiji i EP.\nAnalizirajući prigovore, kritike i zahteve od strane EP u rezolucijama o Srbiji, Albaniji, Severoj Makedoniji i Kosovu, uočava se da su one gotovo identične za sve zemlje Zapadnog Balkana i razlikuju se samo u nijansama. U svakoj rezulociji se nalaze zahtevi za jačanjem pravne države, nezavisnosti sudstva, borbe protiv korupcije i organizovanog kriminala, zaštite slobode medija, poboljšavanje međustranačkog dijaloga, ubrzavanje ekonomskih reformi i jačanje administrativnih kapaciteta.\nU suštini smo imali samo dve velike novine. Prva je isticanje da je Albanija uskladila stopostotno svoju spoljnu politiku sa EU, a da je Srbija počela previše da solira, imajući u vidu da je usklađenost pala na ispod 50 odsto. Mnogo više od kritika za afere i zarobljenu državu, Vučića bi trebalo da zabrinu kritike za njegovu spoljnu politiku, jer ono što se toleriše velikim državama ne dopušta se dugo vremena malima. Savet EU i sam izvestilac za Srbiju Bilčik nisu “lupali packe” Vučiću za afere i zarobljenu državu već za spoljnu politiku i što je Beograd plodno tlo za kinesku i rusku propagandu. Druga novina je da se prvi put na eksplicitan način govori o slabim kapacitetima srpskog pregovaračkog tima. Srbija je imala bolji tim eksperata i funkcionera za evropske integracije pre 15 godina nego danas. Katastrofalna kadrovska politika u poslednjih deset godina je isplivala na videlo, tamo gde je Srbija bila najjača u regionu, sada je najslabija: u ljudskim resursima.


“Ovaj zaključak ne može direktno da se primeni, već poslodavac mora ili kolektivni ugovor u saradnji sa sindikatima da donese ili pravilinik o radu, uglavnom neki opšti akt, ukoliko nema tih opštih akata može ugovorima o radu kod svih zaposlenih da predvidi iznos do 100 odsto plaćenog bolovanja za tih 30 dana”, kaže Svetlana Budimčević iz Unije poslodavaca Srbije.\n“Činjenica da postoji preporuka Vlade da se isplaćuje 100 odsto nadoknada zarade. Međutim, to je samo preporuka i zato što zakon nije izmenjen poslodavci nemaju obavezu da isplaćuju veći iznos od toga. Sa druge strane, postoje poslodavci koji su i pre kovida isplaćivali veći iznos naknade zarade kada se radi o oboljenjima koja nisu profesionalna te stoga ti poslodavci i dalje to čine, ali to je prosto u diskreciji poslodavca”, navodi Ksenija Ivetić Marlović, advokat za radno pravo.\n“Bolovanje određuje lekar i on će odrediti prema stanju svakog pacijenta, koliko taj pacijent treba da bude na bolovanju – neko manje, neko duže, zavisi kakvo je stanje tako da će opet bolovanje biti kako odredi lekar i u skladu sa tim će se isplaćivati naknada zarade u smislu dužine trajanje bolovanja”, dodaje advokatica.\n“Teško je uspostaviti te procese i uz najbolju moguću organizaciju, najbolji mogući menadžment i ideju, problem je veliki. Poslodavac svaki ulaže u svoje zaposlene, ako je on oformio neki svoj tim on želi zaposlene da zadrži, da motiviše i velika većina bi isplatila 100 odsto, ali teško je u današnjem momentu zaraditi da bi mogao i te neke ekstra troškove da pokriješ”, naglašava Budimčevićeva.\nSpisak dosadašnjih komentara za članak "Ko odlučuje da li će kovid bolovanje biti plaćeno 65 ili 100 odsto plate".\nSpisak dosadašnjih komentara za članak "Ko odlučuje da li će kovid bolovanje biti plaćeno 65 ili 100 odsto plate". Podelite vaše mišljenje sa nama. Pošaljite komentar klikom na dugme - napišite komentar.


Brus ONLINE - Vučić u kampanji "Budućnost Srbije" obilazi Raški okrug u petak 22. februara\nVučić u kampanji "Budućnost Srbije" obilazi Raški okrug u petak 22. februara\nPredsednik Republike Srbije Aleksandar Vučić u okviru kampanje "Budućnost Srbije" posetiće Raški okrug u petak, 22. februara 2019. godine.\nPrvo će posetiti Vrnjačku Banju gde će obići Dom zdravlja "dr Nikola Džamić" i štandove sa rukotvorinama udruženja "Zlatne niti". Potom će posetiti Kraljevo i obići proizvodni pogon fabrike kreveta „Moja soba“ kao i Bogutovačku Banju gde će obići Etno selo "Bogut". Odatle putuje u Rašku na razgovor sa Srbima sa Kosova i Metohije a po završenom razgovoru otvoriće fabriku Luss Protect d.o.o. u selu Draganići.\nObilazak Raškog okruga predsednik Vučić nastavlja posetom Tutinu gde je planiran obilazak obnovljene Tehničke škole i Gimnazije kao i sastanak sa lokalnim privrednicima i predstavnicima lokalne samouprave.\nPri povratku predsednik Republike Srbije Aleksandar Vučić će ponovo poseti Kraljevo gde će prisustvovati potpisivanju Ugovora o određivanju aerodroma „Morava“ za civilni i vojni saobraćaj, a potom će se obratiti građanima zajedno sa predsednicom Vlade Republike Srbije Anom Brnabić.


Klijenti Tradeagro doo u poseti Madridu i Tradecorp-u\nOd 13. do 15. Novembra, na poziv naših dragih kolega iz Španije (Tradecorp International), organizovali smo studijsko putovanje do Madrida za 15 naših cenjenih klijenata. Španska kompanija Tradecorp International, svetski lider u proizvodnji specijalnih đubriva bila je sjajan domaćin grupi iz Srbije, Slovenije i Hrvatske, sačinjenoj od profesora, inženjera i proizvođača različitih biljnih kultura, naših poštovanih klijenata i saradnika.\nKolege iz Španije održale su nekoliko stručnih predavanja na temu upotrebe specijalnih đubriva, sa naročitom pažnjom na menadžment stresa u različitim fazama vegetacije, govorilo se o ratarskim kulturama, kao i primeni organo-mineralnih starter đubriva. Organizovana je i poseta Tradecorp-ovoj fabrici u mestu Sanchidrian, okolina Madrida, u kojoj se proizvode mikroelementi u helatnom obliku, jednoj od svega nekoliko u svetu koja sintetiše takozvani EDDHA helatni agent. Grupa je bila u prilici da obiđe fabriku i labaratoriju za kontrolu kvaliteta, u kojoj se vrši finalna od nekoliko kontrola kvaliteta tokom procesa proizvodnje.\nIdeja posete bila je predstaviti naše proizvode iz prve ruke, čuti preporuke o korišćenju naših đubriva direktno od ljudi koji učestvuju u njihovom razvoju, upoznati se sa načinom nastanka novih proizvoda, rigoroznim merama kontrole kvaliteta, velikim logističkim izazovima prilikom izvoza proizvoda u više od 80 zemalja širom sveta ali i druženje i poseta Madridu i okolini.\nTradeagro tim zahvaljuje se našim cenjenim klijentima, kao i kolegama iz Tradocorp-a na sjajnom putovanju.


[VIDEO] Linije gradskog prevoza preko novog mosta na Adi Ciganliji ? - Preko Mosta na Adi voze autobuske linije 94 i 85 (Update:3)\n[VIDEO] Linije gradskog prevoza preko novog mosta na Adi Ciganliji ? - Preko Mosta na Adi voze autobuske linije 94 i 85 (Update:3) Napisao Administrator\nutorak, 08 novembar 2011 09:44\nDirekcija za javni prevoz još nije napravila plan koje će linije GSP-a prevoziti Beograđane preko novog mosta na Adi Ciganliji. Međutim, većina građana smatra da bi trebalo uspostaviti nove linije koje bi povezale čukaričku i novobeogradsku stranu, a da bi se od postojećih na most mogli preusmeriti jedino autobusi 88 i 89.\nProfesor Saobraćajnog fakulteta Milan Vujanić objašnjava da na novi most treba preusmeriti što više saobraćaja.\nSve linije gradskog saobraćajnog prevoza koje idu sa Novog Beograda ka Banovom brdu, pre svega one koje su bliže novom mostu, treba da idu preko njega - kaže Vujanić.\nGrađani koji zbog poslovnih obaveza svakodnevno idu sa čukaričke strane na Novi Beograd, nadaju se da će zahvaljujući novom mostu njihovo putovanje biti znatno kraće.\nLjiljana Jovanović živi na Čukarici, a svaki dan ide da radi na Novi Beograd i to najčešće autobusom 89. Kako kaže, najviše bi volela da se uvede nova linija kojom će svako jutro moći brzo da stigne na posao.\nČesto se dešava da kasnim ujutru. Kada bi neke od postojećih linija išle preko novog mosta, mislim da bi to bilo odlično rešenje, ali podržavam i uvođenje novih linija - objašnjava Ljiljana.\nMarko R. smatra da postojeće linije gradskog saobraćajnog prevoza treba da saobraćaju kao i do sada, a da na ovoj relaciji treba uvesti nove linije.\nIdealno bi bilo da se uvedu nove linije, a da one na koje smo do sada navikli idu starom trasom. Smatram da je ovaj novi most dobar samo za građane koji žive na čukaričkoj strani i žele da idu na Novi Beograd i obrnuto, jer ne vidim poentu da neko iz centra grada ode do Ade da bi otišao na Novi Beograd - kaže Marko.\n1 Update (26.12.11, 19:28):\nPreko novog Mosta na Adi saobraćaće autobuska linija 94, ali kako navode iz Direkcije za javni prevoz grada Beograda razmatra se uvođenje još jedne kratke linije koja će samo povezati jednu i drugu stranu, i koja bi išla sa nekog dela Ade, do nekog dela Buvljaka.\n2 Update (27.12.11, 19:25):\nPored linije 94 preko novog mosta na Adi saobraćaće i nova linija 85 najavljeno je iz Direkcije za javni prevoz grada Beograda. Radi se o minibus liniji koja će saobraćati na 20 minuta i koja će funkcionisati u okviru integrisanog tarifnog sistema (ITS).\nTrasa linije 85: Naselje Belvil, Agostina Neta, Jurija Gagarina, Most na Adi, potom Radnička ulica, Savska magistrala, Svetolika Laze Lazarevića, Radnička, Strugarska do Čukaričke padine.\n3 Update (01.01.12, 17:02):\nVozila na liniji 94 kretaće se od Novog Beograda ulicama Ivana Ribara, Jurija Gagarina, Omladinskih brigada, Bulevarom Milutina Milankovića i Proleterske solidarnosti, pa preko novog mosta kroz Bulevar vojvode Mišića, ulicom Teodora Drajzera, Bulevarom kneza Aleksandra Karađorđevića, Neznanog junaka, Borska, do naselja Miljakovac. Na liniji 94 saobraća 13 autobusa u intervalu od 10 minuta.\nLinija 85 saobraća od Čukaričke padine do naselja Belvil. Na ovoj liniji saobraćaju dva minibusa u intervalu od 20 minuta. Kapacitet minibusa je oko 30 mesta. Vozila na novoj liniji prevoze građane od naselja Belvil, ulicama Agostina Neta, Jurija Gagarina, potom preko Mosta na Adi, Radničkom ulicom, preko Savske magistrale, Ulicom Svetolika Laze Lazarevića, potom seku drugi deo Radničke ulice, zatim se spuštaju niz Strugarsku ulicu do Čukaričke padine.\nLink: Organizacija linija posle završetka radova na petlji Radnička - Planirane linije koje će saobraćati preko novog mosta na Adi (2013/2014)\nLink: Red vožnje za liniju 94\nLink: Red vožnje za liniju 85\n[Danas.rs] [Studio B] [Blic] [Direkcija za javni prevoz] [Slika: Forum - beobuild.rs]\nNov način elektronske komunikacije sa putnicima u JKP GSP "Beograd"\nOd 2. marta 2015. godine JKP GSP ''Beograd'' je uveo nov način elektronske komunikacije sa korisnicima svojih usluga. Ubuduće, sve primedbe,...Obnovljen parking prostor u S.P "Novi Beograd" - Najavljena rekonstrukcija S.P...\nGradonačelnik Beograda Siniša Mali obišao je danas novi parking prostor za 75 vozila u Saobraćajnom pogonu „Novi Beograd". Gradonačelnik je tom...Od 29.04.2016. uspostavlja se sezonska linija broj 400 (Voždovac - Vrh Avale)\nKao i svake godine sa radom počinje sezonska autobuska linija broj 400 (Voždovac - Vrh Avale), čime se korisnicima javnog prevoza u dane praznika i...Prevoznik GSP “Beograd” potpisao ugovor za nabavku pet autobusa na elektro pogon (Chariot E-bus) Informacije:\nPočetak rada linije EKO 1 planiran je... Sajt "busevi.com" ne snosi odgovornost za tačnost podataka. | busevi.com (Servisi) | Marketing Vesti [VIDEO] Linije gradskog prevoza preko novog mosta na Adi Ciganliji ? - Preko Mosta na Adi voze autobuske linije 94 i 85 (Update:3)\n© 2007 - 2017 Photos/Copyright Mercedes-Benz | MAN | Neoplan | Setra | Volvo | Scania | Renault | Everybody | busevi.com Imamo 666 gostiju i 1 član na mreži


CG preduzela mjere u slučaju masovnih migracija | MTELCG\nCrna Gora je kao pouzdan partner Evropske unije (EU), preduzela sve neophodne mjere kako bi se uspješno suočila sa mogućim talasom ilegalnih migracija, saopštio je danas ministar unutrašnjih poslova Mevludin Nuhodžić.\nIz resornog Ministarstva je saopšteno da je Nuhodžić poručio da je potrebna tijesna saradnja svih evropskih država kako bi rizici masovnih migracija bili svedeni na minimum u interesu cijele Evrope.\n“Crna Gora je kao pouzdan partner EU, preduzela sve neophodne mjere kako bi se uspješno suočila sa mogućim talasom ilegalnih migracija, ali je potrebna tijesna saradnja svih evropskih država kako bi rizici bili svedeni na minimum u interesu cijele Evrope”, kazao je Nuhodžić na sastanaku ministara regiona u Briselu.\nOn je podsjetio da je Vlada 2015. godine usvojila Plan djelovanja u slučaju velikog priliva migranata, koji je usklađen sa međunarodnim standardima.\n“Planom su obuhvaćene lokacije mogućih prelaza na granicama Crne Gore, logistički centri, evidencija, ljudski resursi, smještajni kapaciteti, zdravstvena i socijalna zaštita, pravna pomoć, transport i bezbjednosna pitanja”, rekao je Nuhodžić.\nPrema njegovim riječima, formiran je Koordinacioni odbor i Operativni tim za implementaciju Plana, a donošenjem Zakona o međunarodnoj i privremenoj zaštiti stranaca i Zakona o strancima dodatno je unaprijeđen normativni okvir.\n“Crna Gora uspostavila je sa svim susjednim zemljama zajedničke granične patrole, odlično sarađuje sa Agencijom za evropsku graničnu i obalnu stražu (FRONTEX) i dosljedno sprovodi sporazume o readmisiji”, naveo je Nuhodžić.\nOn smatra da je to važan korak u pravcu pristupanja EU s obzirom da nova Strategija proširenja definiše šest prioritetnih područja, od kojih se jedno odnosi na bezbjednost i migracije.\nNuhodžić je pozvao na čvršću saradnju država u suočavanju sa pitanjem ilegalnih migracija i poručio da se problem mora zajednički rješavati uz poštovanje humanitarnih standarda i ljudskih prava.\n„Crna Gora je spremna da preduzme sve mjere kako bi ostvarila blisku saradnju sa susjedima, sa zemljama moguće destinacije i državama porijekla, sa ciljem što efikasnijeg suočavanja sa problemom masovnih migracija“, dodao je Nuhodžić.\nEvropski komesar za unutrašnje poslove i migracije Dimitris Avramopulos saopštio je da od zemalja Zapadnog Balkana očekuje da ojačaju kapacitete graničnih policija, smještajne kapacitete i prihvatne centre i da usklade sa pravnom tekovinom EU svoja zakonodavstva u oblastima migracija, međunarodne zaštite, vizne politike i zaštite granica.\nOn je naveo da Zapadni Balkan po pitanju upravljanja granicama može računati na punu podršku Evropske komisije i pomoć u finansijskom, ekspertskom i tehničkom smislu.\n“Na sastanku je potvrđena posvećenost intenziviranju saradnje između država Zapadnog Balkana i EU na planu jačanja granične sigunosti, suzbijanja nezakonitih migracija i krijumčarenja, kao i borbe protiv organizovanog kriminala, terorizma i ilegalne trgovine oružjem”, zaključuje se u saopštenju.


Pucaj da bi ubio\nDvadesedmogodišnji Brazilac Žan de Menezes ubijen je 22. jula, dan nakon neuspelog teroristilčkog napada na podzemnu železnicu u Londonu. Porodica stradalog mladića zatražila je da istraga što pre okonča posao nakon što su ove sedmice procurile informacije iz izveštaja nezavisne komisije. Advokat porodice Garet Pirs (Gareth Pierce) posle razgovora sa predstavnicima ovog istražnog tela:\n"Izrazili smo našu veliku zabrinutost zato što, iako nezavisna komisija ima zakonom predviđenu obavezu da istraži čitav slučaj od samog početka, nije bila prisutna na licu mesta ubrzo nakon ubistva. Ne znam da li je to onemogućio šef londonske policije ili ministar unutrašnjih poslova," rekla je Pirs.\nDokumentacija je dostavljena nezavisnoj komisiji tek tri dana nakon ubistva Menezesa. Prema informacijama koje su procurile u javnost, šef londonske policije Jan Bler je odugovlačio jer se pribojavao da bi istraga nezavisne komisije mogla da oteža operaciju policije u potrazi za drugim osumnjičenim teroristima. Zamenik šefa nezavisne komisije Džon Vadhem (John Wadham) potvrdio je da se ovo telo suočavalo sa problemima:\n"Policija glavnog grada se u početku opirala da se uključimo u istragu, ali smo to prevazišli. Zbog ovog spora započeli smo posao sa zakašnjenjem, ali ćemo nastojati da rekonstruišemo sve činjenice, uključujući i dokaze koji su u međuvremenu nestali, " rekao je Vadhem.\nTokom osmatanja stanova u južnom delu Londona, u kojima se, prema proceni policije, krio osumnjičeni terorista, policajac zadužen da identifikuje lica koja izlaze iz zgrade, urinirao je u trenutku kada je Menezes napuštao svoj apartman. S obzirom da nije video njegovo lice, policajac nije bio u prilici da obavesti svoje pretpostavljene da Menezes najverovatnije nije tražena osoba.\nNakon ubistva, policija je saopštila da se Menezes ponašao sumnjivo, noseći debeli kaput usred leta, kao i da je skočio preko ograde u podzemnoj železnici, odbivši da se povinuje zahtevu policije da stane. Međutim, prema tvrdnji jednog svedoka, ubijeni mladić nosio je teksas jaknu i nije preskakao ogradu. Po ovom svedočenju, Menezes je uzeo primerak besplatnih novina, ušao je sa kartom na platformu, mirno se šetajući i potrčao je tek kada je čuo da dolazi voz. Nekoliko sekundi nakon toga pogođen je sa osam metaka.\nAdvokat porodice ubijenog mladića Garet Pirs kaže da se izveštaji policije i nezavisne komisije u priličnoj meri razlikuju. Ovo nezavisno telo je najavilo da će okončati istragu između tri i šest meseci. U međuvremenu, brazilske vlasti su najavile da će sprovesti nezavisnu istragu, pa će sledeće sedmice poslati komisiju u London.\nSve češće prozivani šef londonske policije Jan Bler kaže da dobija mnogo više podrške građana nego zahteva za ostavkom. Nakon prvog terorističkog napada na London 7. jula u kome je poginulo više od 50 osoba, britanska policija se, u sprečavanju eventualnog novog terorističkog napada, suočava sa dilemom kako da pomiri nužnost efikasne akcije i delovanja u okviru zakona.


Prihvaćena ponuda HBIS-a za privatizaciju Železare\n► Prihvaćena ponuda HBIS-a za privatizaciju Železare\n05.04.2016 | 10:52h ► 14:01h Beograd\nVlada Srbije prihvatila je danas ponudu kineske kompanije Hbis, koja će da privatizuje Železaru Smederevo. Kako Tanjug saznaje ponuđena cena za Železaru je nešto veća od minimalne i iznosi 46 miliona evra.\nVladina radna grupa danas je u 11 sati otvorila ponudu sa kineskim partnerom i zaključeno je da je ona u skladu sa traženim uslovima na tenderu.\nPodsećanja radi, na javnom pozivu je tražen partner za smederevskog giganta a početna cena je iznosila 45,7 miliona evra.\nNa javni poziv za privatizaciju Železare Smederevo, koji je objavljen početkom marta javila se samo kineska kompanija HBIS.\nMinistar privrede Željko Sertić je ranije rekao da očekuje da, ako sve bude po planu, ugovor o privatizaciji smederevske čeličane, bude potpisan u aprilu.\nOn je kazao da je ponuda kineske kompanije Hbis za prodaju železare ispravna, i da minimalna cena po kojoj može biti kupljena železara ne može da bude manja od 45,7 miliona evra.\nHBIS je kompanija koja je zvanično druga u svetu u proizvodnji čelika.\nInače, Smederevska železara je pod imenom Sartid prodata 2003. američkom Ju-Es stilu za 23 miliona dolara i do početka 2012. je bila veliki izvoznik i obuhvatala do 13 odsto ukupnog izvoza Srbije.\nPrvi tender za prodaju Železare raspisan je aprila 2012. godine, i on je bio nesupešan, jer nije stigla nijedna obavezujuća ponuda.\nDrugi je raspisan u decembru 2014. i nakon neuspešnih pregovora sa američkim Esmarkom na tenderu za upravljanje Železarom je pobedio HPK Inženjering, koji je u aprilu 2015. preuzeo upravljanje srpskom čeličanom na čelu sa Peterom Kamarašom i Džonom Gudišem.\nU Železari je zaposleno oko 5.000 radnika.\nMinistarstvo privrede prihvatilo je danas ponudu kineske kompanije Hestil (engleski naziv bio je Hbis), za kupovinu Železare Smederevo, a ugovor o prodaji će biti potpisan po pribavljanju mišljenja službe nadležne za sprečavanje pranja novca.\nHestil planira da ponudi zaposlenje svima koji i trenutno rade u čeličani, a ima ih oko 5.050.\n"Zaposlenima će biti omogućeno profesionalno usavršavanje i obuka, uključujući i slanje u druge zemlje, kao i dodatno usavršavanje kroz optimizovanu alokaciju zaposlenih i reorganizaciju", piše u saopštenju.\nHestil takođe namerava da obezbedi svim zaposlenima isti nivo naknada i beneficija kao što je navedeno u postojećem kolektivnom ugovoru.\nKako je precizirano, Komisija za sprovodenje postupka prodaje imovine Železare je nakon što je danas otvorila finansijsku ponudu Hestila, ustanovila da ona ispunjava sve propisane uslove, što je potvrđeno u Ministarstvu gde su ponude i otvorene.\nHestil je, piše u saopštenju, konglomerat i gigant svetskih razmera u proizvodnji čelika. Iako je proizvodnja i prodaja čelika glavna delatnost ovog giganta, Hestil pokriva i aktivnosti u rudarskoj, finansijskoj, metalskoj industriji, upravljaju modernim logističkim centrima i aktivni su u drugim srodnim industrijama.\nNa globalnom nivou zapošljavaju preko 120.000 radnika i u velikoj meri doprinose društvenom bogatstvu u svim geografskim područjima gde rade.\nKao najveći proizvodač čelika u Kini, Hestil godišnje proizvodi 50 miliona tona, Grupa poseduje 37 visokih peći, od kojih 23 imaju kapacitet preko 1.000 kubika i u 2015. godini je proizvela 47,8 miliona tona čelika.\nPoslovni prihodi Grupe su iznosili 43,7 milijarde dolara u 2015. godini, a ukupna sredstva na kraju te godine 53 milijarde dolara.\nUspeh Hestila se bazira i na primeni najnaprednijih tehnoloških rešenja i najčistijih tehnologija. Grupa ulaže u svoje istraživačke centre, kao i na kontinuiranu edukaciju i usavršavanje zaposlenih.\nHestil ima 70 direktnih i indirektnih kompanija van Narodne Republike Kine, u preko 30 zemalja i regiona, kao što su Sjedinjene Americke Države, Velika Britanija, Australija, Južna Afrika, Kanada, Singapur, Švajcarska i Hong Kong. Između ostalog, ima i većinski udeo u Duferku, koji ima najveću nezavisnu globalnu prodajnu mrežu u industriji čelika.\nUkupne projektovane investicije iznose preko 300 miliona dolara, što se sastoji od investicije u osnovna sredstva i infrastrukturu.\nCilj investicija u osnovna sredstva i infrastrukturu je da se modernizuje oprema, poboljša efikasnost, proširi opseg proizvodnog programa i unapredi ekološko okruženje. Izdvaja se investicija u galvanizaciju (pocinkovanje) za građevinsku i auto industriju. Ovo su ciljevi koji će biti postepeno ostvareni, navode u Ministarstvu.\nNa osnovu poslovnog plana i trenutnih tržišnih okolnosti, planirano je da se u Smederevu dostigne maksimalni kapacitet od 2,1 milion tona čelika.\nGujaničić: Očekujemo dugoročno i održivo poslovanje\nPrihvatanje ponude kineske kompanije Hestil za privatizaciju smederevske Železare je dobar potez, ocenio je danas lider Nezavisnog sindikata metalaca Železare Smederevo Mileta Gujaničić.\nGujaničić je, u izjavi Tanjugu, istakao da sindikati očekuju da dolazak kineske kompanije omogući dugoročno i održivo poslovanje.\n"Važno je da radnici budu zaštićeni i adekvatno plaćeni", rekao je Gujaničić.\nPrema njegovim rečima dolazak kineske kompanije važan je za budućnost Železare i njenih radnika.\nKompanija Hestil je danas dala obavezujuću ponudu da kupi svih 98 imovinskih celina Železare Smederevo za 46 miliona evra, navode iz Ministarstva privrede i dodaju da je to iznad minimalne cene iz javnog poziva.\nKo je kupio Železaru Smederevo?\nKineska HBIS grupa (Hebei Iron and Steel Group), čiju je ponudu za privatizaciju Železare Smederevo danas prihvatila Vlada Srbije, najveći je proizvođač čelika u Kini i treći po veličini u svetu.\nOva kompanija, nastala 30. juna 2008. godine spajanjem kompanija Tangstil (Tangsteel) i Hanstil (Hansteel) u kineskoj pokrajini Hebej, ima preko 130.000 zaposlenih i 20 podružnica u svom sastavu, prema podacima objavljenim na zvaničnoj internet stranici kompanije.\nPosle nekoliko godina stabilnog rasta, HBIS grupa je ustanovila poslovni portfolio koji je usredsređen na industriju čelika i koji obuhvata mineralne resurse, finansijske usluge, proizvodnju opreme i modernu logistiku.\nKrajem 2014. godine, ova grupacija je posedovala imovinu vrednu 330 milijardi juana (44,73 milijarde evra), a u 2014. godini je proizvela 47,09 miliona tona čelika, generišući prihod od 280,6 milijardi juana (38 milijardi evra).\nU 2015. godini, HBIS grupa je na Forbsovoj listi 500 najvećih svetskih kompanija zauzela 239. mesto, a 2014. godine je zauzela 43. poziciju među 500 najvećih kineskih kompanija.\nProizvodi oko 30 grupa proizvoda, od bešavnih i šavnih cevi do pocinkovanog, belog, plastificiranog i trafo-lima. Proizvodi se prodaju u više od 120 zemalja sveta.\nHBIS poseduje i tri ogranka u inostranstvu, Duferko, PMC (Južnoafricka Republika i Internešnel holdings.\nPonuda kineske kompanije Hbis za privatizaciju Železare Smederevo prihvaćena je danas nakon otvaranja ponude, saznaje Tanjug, a cena je nešto veća od minimalne i iznosi 46 miliona evra. Vladina radna grupa danas je u 11 sati otvorila ponudu sa kineskim partnerom i zaključeno je da je ona u skladu sa traženim uslovima na tenderu.\nželezara smederevo /\nkineska kompanija /\nVučić posetio graditelje puta Preljina-Požega\nPredsednik Srbije Aleksandar Vučić je danas kod Čačka posetio graditelje tunela "Laz", na trasi budućeg auto-puta Preljina-Požega.


Početna/TRADICIJA/MANIFESTACIJE/Blace se po šljivi poznaje\nSana Life 18. novembra 2016.\tMANIFESTACIJE, TRADICIJA, TURIZAM Ostavite komentar\n“U Blacu ima oko dva i po miliona stabala šljiva, pa je normalno da našu opštinu predstavljamo kroz šljivu i proizvode od šljiva. Tako smo i došli na ideju da ovo staro burence pretvorimo u neobičan mini-bar koji privlači pažnju posetilaca. Među karakterističnim upotrebnim predmetima su i drvene kutije u kojima pakujemo našu šljivovicu i sve to smo osmislili i uradili sami, uz minimalne troškove, kazao je Zvonko Todorović, direktor STC Blace.\nU konkurenciji za nagrade u 11 kategorija bili su eksponati 50 turističkih organizacija iz cele Srbije. Ovogodišnja izložba imala je i međunarodni karakter jer su na njoj, van konkurencije, učestvovali i zaposleni u turizmu Bugarske i Republike Srpske. Dvodnevnu manifestaciju organizovala je Turistička organizacija Leskovac, pod pokroviteljstvom lokalne samouprave.\nOznakeBlace Leskovac šljiva suvenir\nPrethodni Pepino za Međunarodni dan deteta\nSledeći Geštalt – princip celovitog čoveka


Porodična kompanija sa dugogodišnjom tradicijom kvaliteta - Klix.ba\nHerceg Srebrenik Porodična kompanija sa dugogodišnjom tradicijom kvaliteta\nPorodična kompanija sa dugogodišnjom tradicijom kvaliteta\n2.11.2009. u 09:19\nPočeci kompanije HERCEG Srebrenik sežu od, već sada davne, 1983. godine. Tradicija duga preko 25 godina, rezultat je uspješnog poslovanja, koji se temelji na kvaliteti proizvoda, ali i kvaliteti usluga kompanije HERCEG.\nRiječ je o porodičnoj kompaniji koja je nastala kao plod zrelih i promišljenih odluka njenih vlasnika, nesebičnim zalaganjem visokostručnih kadrova uz zavidnu tehničku opremljenost, a sve s ciljem stvaranja preduslova za kontinuirani i stabilni rast i razvoj, što su na veliku sreću i uspjeli.\nU izboru Poslovnih novina iz Sarajeva 100 NAJVEĆIH u BiH za 2008. godinu u kategoriji velikih kompanija - kompanija HERCEG je zauzela 29. mjesto po vrijednosti izvoza, 32. mjesto po neto dobiti, 57. mjesto po broju zaposlenih, 71. mjesto po vrijednosti investicija i na kraju 76. mjesto po ukupnom prihodu.\nDjelatnost kompanije Herceg d.o.o. je proizvodnja i ugradnja PVC i AL sistema prozora i vrata, pregradnih stijena, automatskih i ulaznih vrata, garažnih vrata, roletni, staklenih, aluminijskih, trespa i drugih luftirajućih fasada, dvorišnih, balkonskih i stepenišnih ograda, čelične konstrukcije, zimskih vrtova, kompletne građevinske limarije proizvedene od pocinčanog, aluminijskog i bakarnog lima i predstavljaju samo jedan dio proizvoda i usluga sa kojima se ispunjavaju zahtjevi kupaca.\nPonosni na postignute rezultate i svjesni vrlo teške ekonomske situacije postavili su pred sebe dugoročni cilj - održati se i ostati među najboljima, što im neće biti teško ostvariti, s obzirom da nude proizvode i usluge temeljene na svjetskim standardima.\nZašto odabrati prozore i vrata Herceg? Nepropusni su za vodu i vazduh, imaju odličnu toplotnu i zvučnu izolaciju, otporni su na vatru, ekološki prihvatljivi, omogućavaju dizajn prema željama kupaca, ne zahtijevaju posebno održavanje, proizvedeni od vrhunskih repromaterijala. U odnosu kvalitete i cijene kupci dobijaju najbolji mogući proizvod.\nUprkos teškoćama sa kojima se svakodnevno suočavaju, svake godine u cijelosti reinvestiraju svu dobit u novi razvoj. Tako su tokom 2009. godine izvršili nabavku mašine za rezanje vodenim mlazom, jedine takve vrste u Bosni i Hercegovini i zbog zahtjeva Holandskog tržišta nabavili su nove mašine za frezanje i spajanje kao zadnju riječ tehnike u proizvodnji pvc prozora i vrata.\nOve nove investicije omogućit će kompaniji HERCEG da bude još prepoznatljivija na domaćem i inostranom tržištu zbog neograničenih mogućnosti u stvaranju novih proizvoda po kojima će se razlikovati od konkurenata.\nSvoj pogled i korak u svijet, kroz prozore i vrata Herceg, ostvaruju građani Belgije, Holandije, Slovenije, Švicarske, Austrije, Luksemburga, Hrvatske i Slovenije, a uskoro se nadamo i ostalih zemalja Evropske unije. Oni su prepoznali kvalitet, a Vi??


PROGRAM za datum :: 18/04/2014 Klikni ovde za kompletan program\nPetak, 18/04/2014, 21 : 00\n5. rodjendan / VIS Limunada + Ti\nU petak 18. aprila u suton jedne od prvih prolećnih večeri oduvaćemo 5 svećica na torti uz besplatan koncert naših dragih gostiju – sastava VIS Limunada. Nakon ove rođendanske igranke u bašti KC Grada, očekuje nas još jedna aktuelna zvučna poslastica sa domaće scene grupa Ti!\nGrupa Ti je psihodelični elektro pop duo iz Beograda koji čine Ilija Duni i Trajče Nikolovski.\nObojica rodom iz Makedonije, upoznali su se u Beogradu, u zgradi BIGZ-a, i u leto 2012. osnivaju grupu Ti. Probe imaju u dnevnoj sobi Ilijinog stana, gde Trajče svira elektronski bubanj, Ilija gitaru i bas sintisajzer, dok obojica pevaju. Ilija je prethodno svirao u grupama Petrol i Meatmarket, a Trajče u bendu White Noise in a White Room i Čistilište.\nMuzika grupe Ti je puna pamtljivih i često sanjivih melodija Dunijeve gitare, punih i prijatnih bas deonica na sintu, sjajnog dvoglasa i jednostavnih hipnotičkih tekstova i Trajčetovih ritmova koji obuzimaju i stvaraju prijatnu atmosferu lenjeg kišnog popodneva provedenog sa suve strane prozora ili kasnog buđenja u danu bez mnogo obaveza.


O TELENORU O NAMA DRUŠTVENA ODGOVORNOST TELENOR FONDACIJA VIJESTI GODINU DANA U MISIJI ZA BOLJE DRUŠTVO\nTelenor Fondacija, čiji je cilj promocija i razvoj koncepta društvene odgovornosti u Crnoj Gori, tokom aprila će nizom događaja obilježiti godinu dana od osnivanja. Jedinstvenim i kontinuiranim aktivnostima posvećenim podršci lokalnoj zajednici, Fondacija je već učinila velike pomake, ne samo u realizaciji projekata već i u naporima da uzvraćanje zajednici u kojoj posluje postane srž kompanije Telenor Crna Gora.\nU proteklom periodu Fondacija je započela nove projekte ali i nastavila inicijativu #SurfujPametno koja je postala sinonim za edukaciju djece o bezbjednosti na internetu. Trenutno podržavaju pet projekata, i svi se uspješno realizuju u skladu sa predviđenom agendom. Na taj način se sa partnerima iz različitih oblasti, a ekspertizom organizacija i novčanom i logističkom podrškom Fondacije jača društvo, kako bi se krajnji korisnici iz lokalnih zajednica angažovali i aktivno učestvovali u zajedničkom cilju - stvaranju boljeg društva.\nOsim planiranih aktivnosti, Fondacija je raspoložive tehnološke resurse stavila na raspolaganje i Crvenom Krstu tokom prošlogodišnjih poplava koje su pogodile region, kada su korisnici Telenor mreže preko donatorske linije sakupili 87.080 eura.\nAdrijana Husić, menadžer Telenor Fondacije koja je na ovoj poziciji od njenog osnivanja, zadovoljna je realizovanim i nestrpljiva u iščekivanju da vidi kakve još ideje zajednica može da iznjedri u skladu sa misijom „Internet za sve“.\n„Prije godinu dana, kada smo zakoračili u još ozbiljniju priču društveno odgovornog poslovanja, nismo bili sigurni kako će zajednica odgovoriti na naš koncept i za svakodnevne izazove u društvu naći rješenje kroz korišćenje tehnologije. Danas, najveći izazov je kako dati podršku što većem broju udruženja koja se prijavljuju na naše konkurse i kako od zainteresovanih strana postati partner sa što većim brojem ljudi punih entuzijazma. Telenor Fondacija će i u narednom periodu inicirati i podržavati projekte koji nude djelotvorna, održiva i razvojna rješenja koja će u što većem broju lokalnih zajednica, a naročito njihovim mladima, omogućiti da iskoriste sve prednosti pristupa internetu za unaprjeđenje lokalne ekonomije, privrede i obrazovanja.“


Predstavnici Vlade Srbije i gradonačelnik obišli radove na rekonstrukciji pozorišta - Dnevnik Juga\nPočetna / DOGAĐAJI / Predstavnici Vlade Srbije i gradonačelnik obišli radove na rekonstrukciji pozorišta\nIna Dendić 05/08/2019\tDOGAĐAJI, DRUŠTVO, KULTURA, Vranje Ostavi komentar\nGradonačelnik Vranja dr Slobodan Milenković i gradska većnica Zorica Jović sa saradnicima zajedno sa timom iz kabineta predsednice Vlade, Milenom Popović Ivanović, Anom Ilić, Majom Kapor i Katarinom Jakovljević i upravnicom Narodnog pozorišta iz Beograda, Ivanom Vujić obišli su radove na rekonstrukciji pozorišta ,,Bora Stanković“.\nTom prilikom, gradonačelnik Vranja dr Milenković istakao je da lokalna samouprava ima odličnu saradnju sa Vladom Republike Srbije i svim relevantnim republičkim institucijama i da se zahvaljujući tome radovi na rekonstrukciji pozorišta odvijaju predviđenom dinamikom.\n,,Grad Vranje poštuje dogovore, svoje obaveze realizuje odgovorno i u dogovorenim okvirima. U toku su završni radovi i na moje veliko zadovoljstvo građani Vranja i okoline dobiće savremeno opremljen objekat na koji ćemo svi biti ponosni“, dodao je dr Milenković.\nAna Ilić viši savetnik u kabinetu premijerke izrazila je zadovoljstvo dosadašnjim realizovanim radovima u pozorištu i dodala da će Vlada pomoći završetak ovog veoma značajnog objekta.\n,, Veoma nam je važan razvoj kulture u celoj zemlji. Bitno je da kulturne objekte rekonstruišemo i otvorimo, ali i da oni dobro rade uz veće uključivanje lokalnih zajednica i mladih ljudi“, rekla je Ilić.\nMilena Popović Ivanović savetnica iz kabineta predsednice Vlade dodala je da sada u pozorištu već imamo izvesnu situaciju i da se nada skorijem otvaranju ovog izuzetno značajnog kulturnog objekta. Poseta je nastavljena obilaskom Narodnog muzeja i Haremluka. Gradonačelnik dr Slobodan Milenković rekao je da je lokalna samouprava pripremila projekat stalne postavke za Muzej i da će njime aplicirati kod nadležnih institucija. Poseta je završena radnim sastankom.\nPrethodni Vikend druženje sa vitezovima – Viteške borbe u Gradskom parku\nSledeći U četvrtak bez struje više od deset sela sa područja opštine Lebane


Kako funkcionišu kafići i restorani u Švedskoj\nIzvor: Radio Televizija Vojvodine, 13.Maj.2020, 04:16\nŠvedska se nikada nije u potpunosti zatvorila zbog korona virusa, ali je u toj zemlji obavezno pridržavanje mera socijalnog distanciranja prilikom izlaska napolje ili odlaska u bar, restoran ili šoping.\nJohana, koja radi u jednom klubu u Stokholmu, kaže da ljudi ne mogu da naručuju za šankom i da moraju da sede dok su u ugostiteljskom objektu.\nKako navodi BBC, iako je građanima dozvoljeno da se >> Pročitaj celu vest na sajtu Radio Televizija Vojvodine << viđaju i druže sa prijateljima, moraju da se drže dalje od drugih grupa, a plesanje je zabranjeno.\n"Kako bi svi bili bezbedni, osigurali smo da postoji razmak od dva metra između mesta za sedenje", kaže Johana i dodaje da samo tri osobe mogu zajedno da sede.\nŠirom Švedske barove proveravaju inspektori, a neki su privremeno zatvoreni zbog kršenja mera o socijalnom distanciranju.\nJedan od njih je Međunarodni bar Stokholma, koji je, prema rečima njegovog menadžera, bio zatvoren dva dana.\n"Najveće promene koje smo uveli od kada smo ponovo otvorili je da smo postavili pregrade od pleksiglasa između grupa ljudi. Stavili smo trake na pod kako bi one pokazale gde može da se sedi", rekao je on.\nŠirom Evrope, ali i u Švedskoj, mnogi su, međutim, doveli u pitanje ovakav pristup zemlje prema pandemiji korona virusa, imajući u vidu da je u Švedskoj zabeleženo više od 27.000 zaraženih i više od 3.000 žrtava.


Godišnjica rušenja u Savamali: Počinioci još nisu identifikovani, a kamoli privedeni pravdi – Slobodne novine\nViše osoba, koje su u noći izmedju 24. i 25. aprila 2016, maskirane fantomaka, bagerima sravnile sa zemljom sve što se nalazilo na putu izgradnje projekta “Beograd na vodi”, još nisu identifikovane a kamoli privedene pravdi, navodi portal.\nPortal Nova.rs ocenjuje da “slučaj da grupa maskiranih fantoma na bagerima, u sred noći počne da ruši objekte u centru grada, u kojima su mahom bile smeštene privatne firme i zanatske radnje, do danas je ostao nezabeležen u istoriji prestonice”.\nDodaje se da su “gradjani pred čijim se očima odvijao ovaj divljački i nasilnički čin, uzalud pokušavali da u pomoć pozovu policiju, ali se na njihove vapaje niko nije odazivao”.\n“Fantomi su za nekoliko minuta sve sravnili sa zemljom, a sve u cilju kako bi na tom mestu napravili parking za firmu “Beograd na vodi”. Ni dan danas se ne zna ko su bili misteriozni fantomi na bagerima, ili “kompletni idioti”, kako ih je tada nazvao predsednik Srbije Aleksandar Vučić, dok je zgroženoj i uznemiranoj javnosti obećavao da će u potpunisti rasvetliti ovaj slučaj”, piše portal.\nKako se navodi u tekstu, Nova.rs “uprkos pritiscima javnosti, ali i brojnim gradjanskim protestima koji su održavani u prestonici, Više tužilaštvo je posle godinu dana bilo primorano da saopšti da zbog ‘dokaza’ koje je prikupio i dostavio MUP, istraga u slučaju ‘Savamala’ neće biti pokrenuta”.\nAdvokat Vladimir Gajić u razgovoru za ovaj portal rekao da je dogadjaj u Hercegovačkoj “posledica kriminala aktuelnog režima u Srbiji, te da, shodno tome, nije ni bilo očekivano da će nekih pomaka u istrazi ovog slučaja doći”.\n“Dogadjaj u Hercegovačkoj je posledica kriminala samog vrha ove vlasti. Istraga zbog rušenja se ne vodi, niti će se ikada voditi iz jednog prostog razloga. Mislim da je krajnje naivno očekivati da će vlast voditi istragu sama protiv sebe”, izjavio je Gajić.\nOznakeBeograd na vodi Hercegovačka ulica Naslovna-centar Naslovna-traka rušenje u savamaloj savamala\nGrađani na Dorćolu koji protestuju zbog gradnje trolejbuske mreže prkose policijskom času


Tematski ukrašen voz od 19. januara saobraća između Kraljeva i Užica - Železnice Srbije ad\nZbog bezbednosti putnika i radnika železnice odlučila sam da ovaj voz više ne saobraća na liniji do Kosovske Mitrovice, koja je uvedena na predlog i uz finansijsku podršku Kancelarije za Kosovo i Metohiju. Ali će zato ovaj voz sa istim enterijerom biti uveden u domaći železnički saobraćaj – najavila je potpredsednica Vlade Srbije i ministarka građevinarstva, saobraćaja i infrastrukture prof. dr Zorana Mihajlović u ekskluzivnoj izjavi za Blic.\nOdluku da voz saobraća donela je isključivo iz ekonomskih razloga, rakavši da: „U vremenu kada sprovodimo reformu železnice, koja je prioritet Vlade i koju podržavaju sve međunarodne finansijske institucije, moramo ekonomski da se ponašamo. Svi novi vozovi koje smo platili 100 miliona dolara ne smeju da stoje i prave trošak, već moraju da prevoze putnike i prave profit. Ne možemo da uvodimo linije koje nisu ekonomski isplative u vreme kada smo ukinuli 420 kilometara pruga koje nisu profitabilne i kada je za više od 3000 ljudi smanjen broj zaposlenih.\nOdluku da voz saobraća donela je isključivo iz ekonomskih razloga, rakavši da: „U vremenu kada sprovodimo reformu železnice, koja je prioritet Vlade i koju podržavaju sve međunarodne finansijske institucije, moramo ekonomski da se ponašamo. Svi novi vozovi koje smo platili 100 miliona dolara ne smeju da stoje i prave trošak, već moraju da prevoze putnike i prave profit. Ne možemo da uvodimo linije koje nisu ekonomski isplative u vreme kada smo ukinuli 420 kilometara pruga koje nisu profitabilne i kada je za više od 3000 ljudi smanjen broj zaposlenih. Železnica mora da radi profitabilno“ – istakla je Mihajlovićeva.\nPotpredsednica Vlade Srbije istakla je da je rukovodstvu „Srbija Voza“ predložila da ovaj voz, upravo zbog svega što se dešavalo proteklog vikenda, uđe u što veći broj gradova Srbije.\nO narednim relacijama na kojima će ovaj voz saobraćati javnost će biti blagovremeno obaveštena.


PUTIN IMA PODRŠKU 82,2 odsto građana Rusije za svoj rad - Nova Borba\nPUTIN IMA PODRŠKU 82,2 odsto građana Rusije za svoj rad\nPrema podacima sa kraja septembra, čak 82,2 odsto Rusa odobrava i podržava rad Vladimira Putina, pokazala je anketa Centra za istraživanje javnog mnjenja\n"Indeks odobravanja aktivnosti predsednika je i dalje izuzetno visok", pokazali su rezultati ankete.\nProcene rada šefa vlade i kabineta u celini do kraja meseca su blago opale, kažu sociolozi. Početkom septembra odobreno je 54,3 odsto aktivnosti premijera Dmitrija Medvedeva, na kraju meseca 53,6 odsto.\nŠto se tiče rada Kabineta, početkom meseca odobrio ga je 59,8 odsto, na kraju septembra - 58,7 odsto Rusa, piše Glas Moskve.\nOdobrenje rada Državne Dume i Saveta Federacije mereno jednom mesečno raste, izveštava VCIOM. U septembru su iznosili 53,2 odsto i 59,7 odsto, respektivno.\nSociolozi preciziraju da su takvi pokazatelji predvidljivi, i oni su privremeni, a položaj predstavnika sistemske i ne-sistemske opozicije se ne poboljšava.\n"Korekcija se može nastaviti u narednim nedeljama, ali će biti više talasastog karaktera. Uopšteno gledano, zabeleženi indikatori su u tradicionalnom koridoru, ", komentirao je rezultate ankete rukovodilac prakse političke analize i konsultacija VCIOM Mihail Mamonov.\nTakođe je naglasio rast poverenja u komore Savezne skupštine. Sa svoje tačke gledišta, raste percepcija o važnosti ovih institucija u društvu - "trend je stabilan tokom cele godine".\nOcene su zasnovane na podacima svih ruskih anketa VCIOM, koji su sprovedeni 2017. godine. Svakodnevno u anketi učestvuju 600 ispitanika sa minimalno 18 godina starosti iz najmanje 80 regiona Rusije.\nVCIOM procenjuje prosečnu vrednost za nedeljnu anketu, tako da je uzorak veličine 4,2 hiljade ispitanika. Metod istraživanja je telefonski intervju, statistička greška za ovaj uzorak ne prelazi 1,9 odsto.


Za Prištinu napad NATO-a na SRJ bio “osvit slobode”\n“Predsednik Kosova nazvao je juce pocetak NATO kampanje pre sest godina kao osvit slobode gradjana Kosova. Dan pocetka vazdusne kampanje 24. marta 1999 godine usao u najnovijoj istoriji Kosova kao dan osvita slobode, dok je u svetskoj istoriji usao kao datum odbrane jednog naroda i spasavanja od zla”, kaze se u poruci predsednika Rugove.\nRugova je rekao da bi taj progres ucinilo jos vecim neposredno priznavanje nezavisnosti Kosova.\nPortparol medjunarodnih mirovnih snaga na Kosovu, pukovnik Iv Kermorvant je ocenio da su vazdusni udari bili kampanja za slobodu ,\ndodajuci da ukoliko se sagleda ono sto je od tada postignuto moze se videti ogroman napredak na kosovu i KFOR je zadovoljan svojoim mirovnom misijom.\n“Ako pogledamo sadasnju situaciju, Kosovo je mirno i miroljubivo i opsta bezbednosna situacija je odlicna, zato smo mi zadovoljni”, rekao je portparol KFOR-a.\nDrugacije sestogodisnjicu NATO udara na ciljeve u SRJ vidi Oliver Ivanovic, celnik Srpske liste za Kosovo i Metohiju.\n“Ja to vidim kao sest godina napada na jednu suverenu zemlju zbog unutrasnjih sukoba i sugirno kao put da se neki unutrasnji sukobi internacionalizuju, ali istovremeno dovedu do apsurda. Medjunarodne snage su dosle da zastite Albance koji su bili proterivani i nad kojima je vrseno nasilje, istovremeno samim svojim dolaskom i nekritickim stavom omogucili da sada druga strana, znaci Srbi budu ti and kojima se vrsi nasilje, koji se preteruju”.\nNaim Maloku clan Predsednistva Skupstine Kosova smatra kako se pre sest godina dogodio napad koji je imao prvenstveno humanitarni karakter\n“Zbog same cinjenice raseljavanja oko million Albanaca , zbog situacije stvorene na Kosovu i regionu. Ova akcija je dovela do pozitivnih promena ne samo na Kosovu vec i sire u regionu. Bez te akcije Kosovo ne bi bilo tu gde je danas”, kaze Maljoku.


Свечана академија поводом обележавања 72 године од ослобођења Београда у Другом светском рату - Градска општина Гроцка\nSanacija požara u DZ Kaluđerica kreće sutra\nYou are at:Home»Nekategorizovano»Svečana akademija povodom obeležavanja 72 godine od oslobođenja Beograda u Drugom svetskom ratu\nSvečana akademija povodom obeležavanja 72 godine od oslobođenja Beograda u Drugom svetskom ratu\nBy Info Služba on\t 21. oktobra 2016. Nekategorizovano\nNa Velikoj sceni Narodnog pozorišta sinoć je održana svečana akademija povodom obeležavanja 72 godine od oslobođenja Beograda u Drugom svetskom ratu. Akadamiji su prisustvovali predsednik Skupštine grada Nikola Nikodijević i ministar unutrašnjih poslova Nebojša Stefanović, predstavnici Vlade Srbije, Grada Beograda, verskih zajednica i diplomatskog kora, dok je ispred gradske opštine Grocka prisustvovala zamenica predsednika gradske opštine Grocka Živadinka Avramović.\nPrisutnima su se obratili predsednik Skupštine grada Nikola Nikodijević i ministar unutrašnjih poslova Nebojša Stefanović.\n– Beogradska operacija predstavlja u istoriji jednu od najvećih i najznačajnijih bitaka na Balkanu u Drugom svetskom ratu. Združene jedinice Narodnooslobodilačke vojske i Crvene armije, u teškim borbama od 12. do 20. oktobra 1944. godine, oslobodile su Beograd, glavni grad Jugoslavije i veliki deo Srbije. Beogradskom ofanzivom okončana je 1.287 dana duga nemačka okupacija Beograda, a u oslobađanju glavnog grada poginulo je više hiljada boraca i civila – naveo je Nikodijević.\n– U godinama slobode koje su usledile nakon rata, a naročito u poslednje dve decenije naše novije istorije, promene društvenog uređenja i političkih odnosa, dovele su nažalost i do drugačijih tumačenja istorije. Čovečanstvo je doživelo velike promene, ali su sve velike nacije Evrope i sveta zadržale izrazito pozitivan sistem vrednosti baziran na antifašističkim načelima, na kojima počiva savremena civilizacija. U temeljne vrednosti Evropske unije ugrađeni su antifašizam i slobodarsvo. Antifašizam se prihvata kao istorijska činjenica i kao takav se primenjuje, uči u školama i prenosi na nove generacije. Tradicija antifašističke borbe, slobode i ljudskog dostojanstva baštini se u čitavoj Evropi kao najveće blago – rekao je Nikodijević.\nMeđutim, u jednom delu naše, domaće javnosti, pojavile su se sumnje. Sedam decenija posle rata otvaraju se dosijei kvislinga i saradnika okupatora, s namerom da ih neko pravda, revidira njihovu ulogu, pa čak i rehabilituje.\n– Tokom protekle dve decenije, deo političke javnosti nije imao dovoljno sluha da nastavi tradiciju obeležavanja važnih događaja iz Drugog svetskog rata. Dešavalo se, nažalost, da su važni datumi iz istorije antifašističke borbe ignorisani, da su imena ulica narodnih heroja i veterana promenjena, a datumi oslobođenja od fašizma i okupatora proglašeni drugorazrednim događajima. Ipak, u poslednjih nekoliko godina svedoci smo da se stvari zaista menjaju nabolje, uređuju groblja oslobodilaca, vodi mnogo više računa o osećanjima porodica palih boraca i poklanja pažnja dostojanstvu palih žrtava, a slavne prošlosti s ponosom se prisećamo – kazao je Nikodijević.\nPredsednik Skupštine Beograda osvrnuo se i na najveće stratište logora Banjica u Jajincima, gde je streljano na desetine hiljada rodoljuba, koje je, kako je ocenio, do pre nekoliko godina bilo izletište bez ikakvih obeležja, dostojanstvenih znakova užasne prošlosti i vidljivih međa stradanja hiljada Beograđana.\n– Danas je to dostojanstven spomen-park, uređen i primerno obeležen, koji svedoči o stradanjima i žrtvama. Postoje ličnosti koje dosledno, uporno i dovoljno odvažno, u svojim javnim nastupima otvoreno opominju društvo da ekstremizam nikada nije do kraja mrtav, da procesi revizije istorije neće proći nekažnjeno, da to raspiruje duhove prošlosti i da šteti ugledu naše zemlje i glavnog grada. Danas šaljemo jasnu poruku da nećemo dozvoliti reviziju istorije. Neke ideje fašizma i danas žive samo u drugom obliku i predstavljaju stalnu opasnost stabilnosti društva. Protiv zla zvanog fašizam, moramo se stalno boriti nezaboravljanjem, podsećanjem i učenjem novih generacija o vrednostima antifašističke borbe. Zato danas ponosno slavimo sopstvenu slobodu – naglasio je Nikodijević.\nObeležavanje važnih datuma iz naše prošlosti, naročito iz vremena antifašističke borbe, dobija na snazi i važnosti, dobija puni smisao.\n– Mi svesrdno podržavamo negovanje tradicija Narodnooslobodilačke borbe i antifašizma i apelujemo na misleće ljude, na političku javnost i društvo u celini, da sledeći liniju progresa, uvek podržavaju one snage koje baštine istinske vrednosti slobode i slavne nam prošlosti – rekao je Nikodijević.\nNikodijević je na kraju zahvalio svim borcima na slobodi koju su nam podarili pre 72 godine.\nMinistar unutrašnjih poslova Nebojša Stefanović je naveo da je Beograd simbol želje za slobodom i životom.\n– Vekovima se nalazi na raskršću puteva koji povezuju Zapad sa Istokom, na mestu gde se sudaraju civilizacije. Beograd je zahvatilo čak 115 sukoba i ratova, ali ga nikada nije bilo lako osvojiti. Kao posledica svakog pobedničkog besa Beograd je bio redovno rušen, mnogo puta skoro do temelja, ali to naše pretke nije sprečilo da se svaki put dižu iz pepala – rekao je Stefanović.\nOn se osvrnuo i na oslobađanje Beograda, koje danas obeležavamo, i naglasio da se na antifašizmu zasniva moderna Evropa kojoj Srbija danas teži.\nNa svečanoj akademiji izveden je dramski prikaz uz pratnju orkestra i hora koji su izvodili neke od najpoznatijih numera toga vremena.


ZAVOD ZA ZAPOŠLJAVANJE CRNE GORE POTPISAO MEMORANDUM O SARADNJI SA SLOVAČKOM AGENCIJOM ZA ZAPOŠLJAVANJE | EPALE\nContent > ZAVOD ZA ZAPOŠLJAVANJE CRNE GORE POTPISAO MEMORANDUM O SARADNJI SA SLOVAČKOM AGENCIJOM ZA ZAPOŠLJAVANJE\nZavod za zapošljavanje, u januaru tekuće godine, potpisao je Memorandum o saradnji sa privatnom slovačkom agencijom za zapošljavanje »Labeo«. Posredstvom ove agencije omogućava se legalno zapošljavanje crnogorskih državljana u Slovačkoj.\nDo saradnje je došlo na predlog opunomoćenog ambasadora Slovačke u Crnoj Gori, Nj. E. g-dina Romana Hlobena, koji se obratio Zavodu za zapošljavanje i iskazao potrebu Agencije“Labeo” da zaposli 150 državljana Crne Gore u fabrici u Slovačkoj koja se bavi izradom auto dijelova za renomirane proizvođače automobila. Očekuje sa da ovaj projekat predstavlja samo uvod u dalju saradnju i dodatno zapošljavanje naših državljana u Slovačkoj.\nU prisustvu ambasadora, direktorice Direktorata za rad i zapošljavanje Edine Dešić i menadžmenta Zavoda, Memorandum o saradnji su danas potpisali direktorica Vukica Jelić i direktor agencije Piter Kutiš.\nObjašnjavajući karakteristike crnogorskog tržišta rada, gdje se uglavnom dolazi, imamo radnika iz, čak, 80 zemalja, direktorica Jelić ovu saradnju vidi kao dobar put, kojim ćemo ohrabriti legalne migracije.\nPredano i vrijedno radimo na evropskoj agendi. Očekujemo skoro otvaranje poglavlja 2 – Sloboda kretanja radne snage, pa nam je značajna saradnja sa agencijom iz zemlje članice EU – kazala je direktorica Jelić.\nIdeju za realizaciju ovog projekta ambasador Hloben je okarakterisao iskazom iskrene volje za saradnjom Slovačke i Crne Gore. Ambasador je konstatovao da da Slovačka veoma cijeni radnu snagu, te smatra da će iskustvo prve grupe biti samo dodatna motivacija ostalim građanima Crne Gore da idu na rad u Slovačku.\nUz podsticanje mobilnosti građana i pripremu za evropsko tržište rada, kroz ovaj projekat, smatra Edina Dešić, naši nezaposleni će steći nova znanja i vještine.\nProjekat ima punu podršku Ministarstva rada i Vlade, jer se na ovaj način podstiču legalne migracije. U interesu nam je da budu zaštićena prava naših građana budu maksimalno poštovana i da poslodavci imaju odgovorajuću radnu snagu – istakla je Dešić.\nDirektor Kutiš ranije je održao prezentaciju u Zavodu o svojoj agenciji i uslovima zapošljavanja, u prisustvu predstavnika Ministarstva rada i socijalnog staranja i Zavoda.\nObrazovanje i osposobljavanje odraslih- Zavod za zapošljavanje Crne Gore\nZavod za zapošljavanje Crne Gore- Sertifikati računovodstvenim tehničarima\nZavod za zapošljavanje Crne Gore i ove godine za nezaposlena lica organizuje programe obrazovanja i osposobljavanja\nNedjelja, 18 Kolovoz, 2019 - 17:00


Radna grupa za prekid vatre u Siriji počela da radi - Sputnjik Srbija\n17:26 20 Januar 2020\n21:51 12.02.2016 Preuzmite kraći link\nRadna grupa za prekid borbenih dejstava u Siriji već je počela da radi, izjavio je predstavnik Stejt departmenta Mark Toner.\n„Radnoj grupi treba pružiti mogućnost da ostvari pauzu u borbenim dejstvima, prekid borbenih dejstava. Radna grupa počela je da radi danas“, rekao je Toner novinarima.\nUčesnici Međunarodne grupe za podršku Siriji dogovorili su se u četvrtak u Minhenu da rade na prekidu borbenih dejstava u Siriji u toku ove sedmice.\n„U narednim danima ćemo pratiti dela, a ne reči. To treba da pokaže da su sve strane spremne za to da poštuju svoje obaveze“, rekao je Toner.\nOn je dodao da, prema mišljenju Bele kuće, vazdušni napadi Rusije pogoršavaju humanitarnu krizu u Siriji jer Vašington smatra da su ovi napadi usmereni na oblasti u kojima ima malo predstavnika terorističke organizacije DAEŠ.\nSirijska vojska preuzela kontrolu nad strateškim visoravnima u Alepu\nU Siriji ubijen jedan od lidera DAEŠ–a\nKeri: U pregovorima mora učestvovati Asad (video)\nrešavanje sirijske krize, radna grupa, primirje, Mark Toner, Sirija


Nemački privrednici za dodelu statusa kandidata Srbiji | EurActiv Srbija\nNemački privrednici za dodelu statusa kandidata Srbiji\nObjavljeno : 07.12.2011.\t Tweet\nNemački privrednici veoma snažno zastupaju stav da bi Srbija trebalo da dobije status kandidata za članstvo u Evropskoj uniji, rekao je uoči zasedanja Nemačko-srpskog poslovnog saveta u Berlinu Rajner Lindner (Rainer), direktor Odbora nemačke privrede za istok. Taj odbor je najstarija i najuglednija institucija nemačke privrede koja posreduje u kontaktima sa preduzećima i privrednim organizacijama u zemljama bivšeg Sovjetskog Saveza, istočne i jugoistočne Evrope.\n"Mi smo, naravno, primili k znanju sve političke nedoumice (o dodeljivanju Srbiji statusa kandidata za prijem u EU), ali nadamo se da će EU ovih dana moći da donese pravu odluku. Nemačka privreda je snažno zainteresovana da nastavi angažman u Srbiji", rekao je Lindner agenciji Beta.\nPodsetio je da su u Srbiji veliki nemački investitori, da je nemačka privreda od 2004. u Srbiji investirala više od 1,7 milijarde evra i da trgovinska razmena stalno raste.\n"Iz naše perspektive bi davanje statusa kandidata Srbiji veoma doprinelo modernizaciji i otvaranju Srbije kao tržišta", rekao je Lindner.\nDirektor Odbora za istok je podsetio da "nemačka vlada još uzdržana, s obzirom na aktuelne konfrontacije na Kosovu", ali i izrazio nadu da će problemi "biti rešeni nenasilno i da će Srbija ispuniti kriterijume nužne za dobijanje statusa kandidata, u koje spadaju i sređeni mirni odnosi sa svim susedima".\nLindner je naveo da se "nemačka privreda zalaže za strategiju pomirenja kroz privredne kontakte u regonu" i da će ona biti "ojačana narednih meseci".\n"Čak i ako u petak Srbija ne dobije status kandidata, nemačka privreda to vidi kao odlaganje, a ne kao odustajanje od ovog kursa. Mi ćemo u svakom slučaju i preostala dva dana iskoristiti da snažno istaknemo poziciju nemačke privrede", rekao je Lindner.\nU Saveznom ministarstvu privrede u Berlinu 7. decembra zaseda Nemačko-srpski poslovni savet, na kojem će pored ministra ekonomije i regionalnog razvoja Srbije Nebojše Ćirića, učestvovati i kopredsednici tog tela Štefan Kapferer, državni sekretar u Nemačkom ministarstvu za privredu i tehnologiju i Vesna Arsić, državni sekretar za ekonomske odnose sa inostranstvom u Ministarstvu ekonomije i regionalnog razvoja Srbije.\nU organizaciji Ambasade Srbije u Berlinu, Nemačke banke i Odbora nemačke privrede za istok u prostorijama Nemačke banke 6. decembra je održan skup "Cilj: Evropa - nemačko-srpski privredni odnosi".\n: Veći izgledi za podršku kandidaturi Srbije\n: Neizvestan i status kandidata


Zadovoljan zbog nastavka saradnje između Crvene zvezde i Dejana Stankovića koja će trajati i naredne tri godine, je i predsednik kluba Svetozar Mijailović.\n- Stanković je pokazao da je pravi šampion, da je zvezdaš koji je igrački postigao mnogo i njegova trenerska funkcija je potvrdila da će i u tome postići vrhunske rezultate. Zvezda očekuje da se nastavi u ovom maniru, sa ciljem da unapredimo igru i rezultate koje očekujemo u evropskim takmičenjima u narednoj sezoni. Stanković je stvorio dobar timski rad, igrači su ostvarili postavljene ciljeve za ovu godinu, uz još jedan koji nas očekuje. Nadam se da ćemo to uspešno prebroditi i doći do veoma uspešne sezone u ovom ciklusu u kom se takmičimo - počeo je Mijailović.\nDejan Stanković posle produžetka ugovora sa Zvezdom\nKao veliki kvalitet Stankovića, Mijailović vidi u tome što je Mister svojevremeno bio i svetski poznat fudbaler, a sada pretenduje da to učini i kao trener.\n- Stanković ima prednost u tom smislu što je bio vrhunski igrač i zna kakvi su zahtevi modernog fudbala. Trenirali su ga mnogi poznati treneri, dosta je naučio od njih i što je najvažnije, sposoban je da to primeni u praksi. Rezultat nije izostao, ali iza svega toga stoji rad i želja igrača da ispoštuju trenerove zahteve. Verujem da će se u tom duhu nastaviti dalja saradnja - zaključuje Mijailović.


Nešićevi tajkunski ugovori teški 137 miliona KM Žurnal - Jedina slobodna teritorija\nObjavljeno: 19.11.2018. u 15:19h\nZa 29 mjeseci šefovanja “Putevima RS” Nenad Nešić je poznatim putarskim firmama dodijelio ugovore vrijedne 137 miliona KM. Nije prezao ni da skriva sudske presude, zarad ustupaka omiljenim cestarskim neimarima\nNakon što se “uhljebi” u Parlamentarnoj skupštini Bosne i Hercegovine kao kadar DNS-a i tako izbjegne mnogobrojne tužilačke istrage za sumnjive poslove na čelu „Puteva Republike Srpske“, za još aktuelnim vršiocem dužnosti direktora Nenadom Nešićem mogli bi da zažale ovdašnji tajkuni. Nije teško sabrati iznose koje im je namijenio – za 29 mjeseci šefovanja poznatim putarskim firmama dodijelio je ugovore vrijedne čak 137 miliona KM sa uračunatim porezom na dodatu vrijednost.\n„Usuditi se – prvi je korak na putu do uspjeha, a ako taj korak prate znanje, dobra organizacija i timski rad, taj put vodi do zvijezda“, rekao bi Nešić.\nKaja bez premca\nMilionski vrijedni tenderi pljuštali su na sve strane, a najuspješniji je bio mrkonjićki biznismen Mladen Milanović Kaja, koji je s Nešićem dogovorio poslove vrijedne nevjerovatnih 62,6 miliona KM. Sve je bilo pod Kajinom palicom pa je njegov „MG Mind“ pobijedio na tenderima vrijednim oko 43 miliona KM, dok su, takođe njegovi, „Mrkonjićputevi“ dobili poslove vrijedne više od 19,5 miliona.\nNajbolju zaradu od „Puteva“ Milanoviću su donijela tri ugovora koja važe do 2020. godine za održavanje magistralnih i regionalnih puteva u oblastima tri, četiri i pet, a vrijede 51,1 milion KM. Od tog iznosa „MG Mindu“ ide 32,8 miliona, a „Mrkonjićputevima“ 18,3 miliona KM.\nZimsko održavanje ovih oblasti posebno se zbrajalo. „Mrkonjićputevima“ Nešić je za ove usluge dao 1,2 miliona KM, a „MG Mindu“ milion KM više. Kako se zima odužila, Nešić je hitno ispregovarao da Kaja ovaj posao nastavi do juna i to za 1,1 milion KM.\nUz održavanje puteva, Milanović je, uz svesrdnu pomoć Nenada Nešića, gradio i milionski vrijedne seoske puteve. Po cijeni od 3,9 miliona KM završavao je gradnju posljednja 2,4 kilometra lokalne ceste do Muselinovca, kroz Istočni Drvar. Kako je za prvih 14,2 kilometra od Vučije Poljane do Potoka, prije pet godina Kajinom „MG Mindu“ i laktaškoj „Niskogradnji“ Ljubomira Ćubića, dato 12,7 miliona KM, jasno je da je ovo jedna od najskupljih cesta u RS.\nU izbornoj godini građeni su i kružni tokovi i tranzitni putevi. Prnjavorski je prvobitno koštao 266.500, ali uz dodatne radove sve je podebljalo cifru za još oko 50.000 KM. Za posao u Modriči „MG Mindu“ je namijenjeno oko 1,3 miliona KM, a za izgradnju Istočnog tranzita u Banjaluci 805.000 KM.\nOvo, čini se, nije bilo dovoljno pa su „Putevi“ u tada još uvijek Kajinom „Atos osiguranju“ plaćali kasko osiguranje vozila, ali i osiguranje radnika i imovine i to po cijeni od ukupno 16.600 KM.\nČorokalu 28 miliona\nNešto manje uspješan, sa skorom od 28,4 miliona KM, u „Putevima“ je bio Dragan Čorokalo, vlasnik „Kozaraputeva“ i„Prijedorputeva“. Za kružne tokove u Banjaluci i Lukavici Nešić je sa „Prijedorputevima“ sklopio ugovore vrijedne oko milion KM.\nTo je tek kap u moru, jer pravosuđe u BiH ne može da strane u kraj direktoru javnog preduzeća, koji je direktno kršeći Zakon o javnim nabavkama BiH, ugovor težak više od 26 miliona KM dodijelio upravo Čorokalovim firmama. Sud BiH 16. jula naložio je Kancelariji za razmatranje žalbi BiH da se podrobnije posveti prigovoru prijedorske„Niskogradnje Marjanović“, ali je Nešić presudu stavio u svoju ladicu, a onda nastavio sa nezakonitom arbitražom po kojoj Čorokalo na terenu ubire milione KM.\nNa drugom frontu, kod nelegalnih naplatnih kućica u Glamočanima, vodila se druga borba. Kaja i Čorokalo vodili su bitku oko posla vrijednog 1,4 miliona KM, u kojoj je Čorokalo na kraju pobijedio. Cestu je trebalo da dovede u prvobitno stanje, ali o kvalitetu radova sada bi se dalo raspravljati.\nU kolu i Ljubomir Ćubić\nU putarskom kolu za Nešićevog direktorskog mandata igrao je iLjubomir Ćubić, vlasnik laktaške „Niskogradnje“, koja je dobila ugovore vrijedne 18,3 miliona maraka. Za kotorvarški put koji se spaja sa onim za Teslić ugovor je bio težak 3,4 miliona maraka. Uslijedili su i dodatni radovi na putu Kotor Varoš – Kneževo vrijedni 2,8 miliona KM, Podgradci-Mrakovica u vrijednosti od oko pet miliona KM, Bronzani Majdan – Tromeđa 2,2 miliona.\nNi ovu firmu nije mimoišla predizborna gradnja kružnih tokova u Laktašima i Banjaluci što je koštalo oko dva miliona KM, odnosno 2,5 miliona KM.\nSkupe ugovore od Nešića su dobili i „Hercegovinaputevi“ – 20,2 miliona KM i „Nevesinjeputevi“ – oko 12 miliona KM.„Zvornikputevi“, protiv čijeg je direktora Jelenka Vasića Tužilaštvo BiH podnijelo krivičnu prijavu za utaju 209.000 KM poreza, u „Putevima“ su dobili ugovore vrijedne oko 1,3 miliona KM.\nStanković i „Prointer“ brinu za bezbjednost\nSve ovo bilo je pod budnim okom Slobodana Stankovića, vlasnika „Integral inženjering imperije“, čiji je „Institut za građevinarstvo“ iz Banjaluke bio zadužen za nadzor nad putarskim gradnjama širom RS. Za ove poslove „Putevi RS“ su mu dodijelili ugovore vrijedne oko 700.000 KM. „IG“ je bio zadužen i za projektovanja, ali i provjeru bezbjednosti putne mreže u RS.\n„Putevi RS“ su bezbjedni i dok je „Prointera“, kojeg ni u ovom javnom preduzeću nisu mimoišli unosni poslovi. Testiranje informacione berzbjednosti, ali i izrada politike informacione bezbjednosti u ugovoru je koštala oko 100.000 KM.\nTužilaštva vole Nešića\nMilionski teški i sumnjivi poslovi direktora „Puteva RS“ ne brinu tužilaštva. Ono republičko je da se pretjerano ne zamara anonimnim krivičnim prijavama protiv njega, podnesenim za reketiranje putarskih firmi sa kojima „Putevi“ imaju zaključene ugovore. Od decembra 2017. do juna 2018. godine, kako je Žurnal već pisao, odbačena su čak tri ovakva predmeta. Kao razlog je navedeno nepostojanje dokaza kojim bi Nešić i njegovi saradnici zaslužili podizanje optužnice.\nNešićev partner Gojić posebno je drag Vladi Republike Srpske, koja je krajem prošle godine usvojila izmjene Statuta „Puteva RS“, a po kojima mu je omogućila da kao vršilac dužnosti izvršnog direktora za tehničke poslove ostane na toj poziciji. Jer, za obavljanje ovog posla nije ispunjavao uslove.


Vremenska i prostorna distribucija saobraćajnih nezgoda - Seminarski Diplomski Radovi\nDatum i vreme: 21-02-2020, 12:48 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Vremenska i prostorna distribucija saobraćajnih nezgoda\nSaobraćajne nezgode širom sveta svake godine nanose velike ljudske i materijalne štete. Otuda prikupljanje i analiza podataka o saobraćajnim nezgodama predstavljaju fundamentalne korake u okviru napora da se umanje te štete.\nAnaliza saobraćajnih nezgoda treba da pomogne da se odgovori na pitanje zašto nezgode nastaju, da se identifikuju lokacije gde najčešče do njih dolazi, da se definiše odgovarajući program za veću bezbednost u saobraćaju i odgovarajuće mere koje treba da se preduzmu, kao i da pomognu u ocenivanju efektivnosti preduzetih mera.\nU pogledu vođenja evidencije o saobraćajnim nezgodama širom sveta, najčešći izvor podataka predstavlja policija, tj. u našim uslovima Ministarstvo unutarnjih poslova. Najčešće se formira baza podataka (kompjuterska), tako da ona omogućava pretraživanje i poređenje različitih klasifikacija o saobraćajnim nezgodama.\nPo pravnoj definiciji uviđaj predstavlja neophodan procesni postupak nadležnog organa, kao i istražnu radnju za dokazivanje u krivičnom postupku. U zakonskoj formi uviđaj je predstavljen kao istražna radnja koja se preduzima kada se utvrđuju ili razjašnjavaju činjence i okolnosti od neposredne važnosti za krivični postupak....\n1\tVREMENSKA I PROSTORNA DISTRIBUCIJA SAOBRAĆAJNIH NEZGODA\t4\n1.1\tSpecifičan broj saobraćajnih nezgoda\t5\n1.2\tNačini prikazivanja saobraćajnih nezgoda\t6\n1.3\tVremenska raspodela saobraćajnih nezgoda\t7\n1.3.1\tAnaliza saobraćajnih nezgoda po mesecima u toku godine\t7\n1.3.2\tAnaliza saobraćajnih nezgoda po danima u nedelji\t9\n1.4\tUviđaj\t11\n1.4.1\tPripreme za vršenje uviđaja\t11\n1.4.2\tFaze u vršenju uviđaja\t11\n1.4.3\tEkipe za uviđaj\t12\n1.4.4\tUviđajna dokumentacija\t12


Ostali sportovi - Triatlon: Zlato za juniora Luku Gligotića na državnom prvenstvu u kros triatlonu\nNapisano u kategoriji Ostali sportovi, 24 maja, 2021\nU prelepom ambijentu jezera Šumarice Klub ekstremnih sportova Kragujevac je organizovao trku prvenstva Srbije u kros triatlonu (0.5km plivanja – 12km vožnje MTB bicikla off road – 2.5km trčanja off road).\nTK Tamiš je na ovu tehnički i fizički zahtevnu trku krenuo sa deset takmičara koji su ostvarili sjajne rezultate ako uzmemo u obzir da jako retko treniraju u brdskim uslovima. Najuspešniji je bio Luka Gligotić koji je bio najbrži kod juniora, ali i trećeplasirani u apsolutnoj konkurenciji iza dvojce domaćih takmičara Trakić-Kostović. Zlato na prvenstvu je osvojio i Stefan Birka kod kadeta, a podijum je podelio sa njim Vojin Davidović kao drugoplasirani.\nMedalje su još osvojili Petar Savić treći kod pionira, Srđan Živojinović srebro u AG1 21 do 30 godina i Dušan Lukić kao treći u AG 3, takmičari između 41-50 godina. U istoj kategoriji Vladislava Miličić je završila kao drugoplasirana. Sezona triatlonskih trka se nastvalja najvažnijom trkom u ovom delu sezone, prvenstvom države u olimpijskom triatlonu koja se održava 29.maja na Srebrnom jezeru.


Formiranje vojske Kosova podržava 110 od 120 poslanika u Skupštini\nThaci na univerzitetu u Lipljanu: Formiranje vojske Kosova podržava 110 od 120 poslanika u Skupštini\nNi jedan međunarodni faktor nije protiv osivanja oružanih snaga Kosova. Samo da vidimo oko procedura i datuma, kazao je Thaci\nnaslovnica > politika 17.03.2017 Zulfija Jakupi Priština\nPRIŠTINA (AA) - Predsednik Kosova Hashim Thaci posetio je danas kampus Univerziteta biznisa i tehnologije (UBT) u opštini Lipljan, gde je održao predavanja studentima i profesorima u vezi sa aktuelnim zbivanjima na Kosovu, javlja Anadolu Agency (AA).\nKosovski predsednik je tokom predavanja istakao da transformaciju Bezbedonosnih snaga Kosova u vojsku podržava 110 od 120 poslanika Skupštine Kosova, te da su izuzev 10 srpskih poslanika, sve ostale zajednice koje žive na Kosovu podržale formiranje vojske.\nThaci je ocenio da poslanici “Srpske liste” ne smeju da glasaju zbog pritiska iz Beograda. On je ponovio da je zbog odbijanja Srba da glasaju za ustavne promene, inicirao transformaciju BSK-a u vojsku putem zakona. Iako su se NATO i SAD-e usprotivili transformisanju BSK-a u vojsku zakonskim promenama i insistiraju na ustavnim promenama, Thaci je poručio da će proces biti u potpunosti koordinisan sa međunarodnim faktorima.


Frontal saznaje: Plan opozicije-Nešić član Kolegijuma PD PSBiH, Šarović predsjedavajući Savjeta ministara BiH, Stanivuković na Dodika 2022. godine | Frontal\nPrema informacijama Frontala od visokih funkcionera opozicionih stranaka u Republici Srpskoj, od strane najužih rukovodstava SDS, DNS, PDP i pojedinih faktora iz medijsko-obavještajnih struktura sačinjen je plan po kojem bi ove stranke do Đurđevdana, zajedno sa SDA i dijelom hrvatskih političkih predstavnika, formirale nove sazive Savjeta ministara BiH i Vlade Republike Srpske.\nPrema tom planu, u narednim danima biće prvo smjenjen Nebojša Radmanović (SNSD) sa mjesta člana Kolegijuma Predstavničkog doma Parlamentarne skupštine BiH, a umjesto njega će biti izabran Nenad Nešić (DNS). Bitno je istaći da matematička većina i formalno-pravna mogućnost za ovu rokadu postoje i da je vrlo vjerovatno da će ova rokada biti izvršena već na sljedećoj sjednici Predstavničkog doma.\nSljedeći dio plana je nešto složeniji, ali ideja je da Zoran Tegeltija (SNSD) bude smjenjen, kao i svi ministri i zamjenici ministara iz SNSD-a u Savjetu ministara BiH, a da na njihovo mjesto dođu funkcioneri SDS i PDP, pri čemu bi novi predsjedavajući Savjeta ministara BiH bio Mirko Šarović, dok bi sadašnji DNS-ov ministar Miloš Lučić ostao na istoj funkciji. Većina za ovaj manevar postoji u Predstavničkom domu Parlamentarne skupštine BiH, a plan je da se u Domu naroda BiH prvo pokuša napraviti dogovor sa nekim od delegata SNSD-a da pređe na stranu opozicije, a ako to ne bude prošlo, da se ide u proceduru raspuštanja Doma naroda BiH u Predsjedništvu BiH, a sve pod obrazloženjem da ovaj organ koči sve inicijative koje su okrenute borbi protiv ekonomskih posljedica epidemije korona-virusa.\nFunkcioneri opozicije su uvjereni da će njihov plan, sem SDA, snažno podržati i novi predstavnici međunarodnog faktora u BiH, predvođeni predstavnicima administracije novog američkog predsjednika Bajdena, a posebno u slučaju da Kristijan Šmit iz CDU/CSU njemačkog političkog bloka postane novi visoki predstavnik u BiH.\nŠarović je ovaj plan već otkrio najbližim saradnicima i, pored toga što je pozicija predsjedavajućeg Savjeta ministara BiH njegova najveća politička želja, on ovaj manevar vidi i kao izvrsno sredstvo amortizacije nezadovoljstva unutar SDS-a usljed katastrofalnih izbornih rezultata na netom završenim lokalnim izborima. Šarović je uvjeren da bi tim potezom, uz dovođenje Milana Radovića, potpuno neutralisao nezadovoljnog i neugodnog Milana Miličevića, kojeg Šarović i ekipa oko njega doživljavaju kao provincijalnog političara limitiranih dometa, nesposobnog za vođenje visoke politike. Šarović je, navodno, spreman da za svoj plan pridobije i određeni dio visokih funkcionera SDS-a sa romanijske regije, koji mu inače nisu nimalo naklonjeni, i to tako što će im dati jedno ministarsko mjesto u novom Savjetu ministara BiH, kao i nekoliko važnih državnih preduzeća i institucija po dubini.\nParalelno sa procesom promjene vlasti u Sarajevu, najviši funkcioneri opozicije skovali su plan i da promijene vlast u samoj Republici Srpskoj. Prema tom planu, novu skupštinsku većinu u NS RS činile bi praktično sve partije osim SNSD-a, pri čemu bi i svim funkcionerima SNSD-a bilo ponuđeno da budu dio nove vlasti pod uslovom da okrenu leđa Miloradu Dodiku. SDA bi ušla u novu vladu sa mjestom potpredsjednika vlade i to bi bila cijena komplikovanog manevra koji Bakir Izetbegović mora da učini u Sarajevu kako bi Šarović postao predsjedavajući Savjeta ministara BiH. Nenad Nešić je na sebe preuzeo zadatak da na stranu opozicije prevede obe socijalističke partije, i to tako što će Petru Đokiću ponuditi mjesto premijera, dok bi SPS dobio ili mjesto predsjednika Narodne skupštine ili pravo prvog biranja pozicije u izvršnoj vlasti.\nTakođe, najviši funkcioneri opozicije već su ostvarili kontakt i prema Obrenu Petroviću kojem je za podršku novoj vladi ponuđeno da CIK proglasi legalnim rezultate lokalnih izbora u Doboju. Naš izvor napominje da Petrović nije odgovorio negativno na ovu ponudu opozicije, a nije isključeno da učešće u novoj vlasti, posredstvom beogradske linije, bude ponuđeno čak i Ujedinjenoj Srpskoj Nenada Stevandića.\nU novoj vladi premijer bi, dakle, bio Petar Đokić ili neko drugi iz vladajućeg bloka ko može obezbijediti četiri srpska poslanika, a ako Đokić odbije ponudu ili bude previše tražio. Vlada bi imala dva potpredsjednika, od kojih bi Milan Radović bio zadužen za sve ekonomske resore, dok bi kadar PDP-a bio zadužen za resore policije i pravde. DNS-u bi ponovo pripali „Putevi Republike Srpske“ i još nekoliko važnih javnih preduzeća.\nLideri opozicije nisu stali na ovome, već je finalna projekcija da na opštim izborima 2022. godine, nakon nekoliko spektakularnih hapšenja i dizanja rejtinga u javnosti, ove partije nastupe sa zajedničkim kandidatima za individualne funkcije, pri čemu bi Draško Stanivuković išao direktno na Milorada Dodika, za koju god funkciju se Dodik kandidovao. Šarović bi bio glavni srpski ministar i kadrovik u Savjetu ministara BiH, a ostalo je da se Nešić i Milan Radović dogovore ko će se kandidovati za drugu individualnu izbornu funkciju, a ko će biti novi premijer nakon tih izbora.\nVlast bez izbora je san svih političara a šta čeka građane Republike Srpske u ovom slučaju je teško predvidjeti. Međunarodna zajednica bi rado vidjela i vjerovatno podržala ovaj scenario i pokušaj političke destabilizacije Republike Srpske i smanjenje političke snage Milorada Dodika i vladajućeg SNSD-a.\n04.01.2021. u 09:15h


Cvijanović-Savić: Proizvodna hala daje novu dinamiku lokalnoj zajednici\nCvijanović se tokom obilaska ove hale sa načelnikom opštine Lopare Radom Savićem uvjerila da radovi teku dobro, te izrazila zadovoljstvo jednim takvim projektom u ovoj lokalnoj zajednici.\nOna je rekla da bi u proizvodnom pogonu u hali moglo da bude zaposleno do 120 ljudi, što bi dalo novu dinamiku Loparama.\n"Podrška republičkih vlasti svima na lokalnom nivou koji žele da rade na dobrobit svojih građana i sarađuju sa republičkim institucijama, kako bismo došli do svakog našeg čovjeka i pomogli svima njima koji jesu u potrebi, ali isto tako obezbijedili našim mladim generacijama", rekla je Cvijanović novinarima.\n"Mislim da će to biti najbolji poziv svima njima da mogu dobiti krov nad glavom, ali isto tako graditi svoju budućnost, da tu imaju svoju djecu", istakla je predsjednca Srpske.\nSavić je Cvijanović upoznao o tome da je hala površine 1.000 metara kvadratnih i istakao da će po završetku radova pozvati predsjednika Srpske na otvaranje.\n"Unutrašnji radovi se izvode. Sproveli smo poziv za odabir privrednika koji će u njoj raditi. Vidjećemo kako i na koji način će hala biti stavljena u funkciju. Prije zime će sigurno biti otvaranje jednog novog pogona, gdje se mogu zaposliti ljudi i iz Lipovica i iz Priboja. To je jedan dobar primjer da lokalna zajednica raspolaže nekretninom koju može staviti u funkciju", rekao je Savić.\n"Sada uskoro i Dita, koja jedina nije funkcionisala, postaće sastavni dio fabrike radijatora Termal Lopare, gdje će doći do novog zapošljavanja", rekao je Savić.


ISPLIVALO OD TABLOIDA BLISKIH VLASTI: Evo kada se održavaju izbori - Naša Borba\nISPLIVALO OD TABLOIDA BLISKIH VLASTI: Evo kada se održavaju izbori\nParlamentarni izbori u Srbiji biće održani u julu, prema pisanju Kurira. Prvobitni termin izbora bio je 26. april, ali su odloženi zbog vanrednog stanja u Srbiji uvedenog zbog epidemije korona virusa.\nIzbori bi trebalo da se održe između 5. i 19. jula, naravno, po ukidanju vanrednog stanja.\nPredsednik Aleksandar Vučić ne želi da se bavi tom temom do konačne pobede nad opakom bolešću.\nVučić je danas izjavio da o izborima u Srbiji odlučuju Ustav i zakoni, a ne EU ili neko drugi, šta god ko mislio.\nKada se to dogodi, u nekom trenutku, izaći ćemo da razgovaramo sa svima koji su želeli da učestvuju na izborima, rekao je Vučić za TV Pink.\nNa konstataciju da neki kažu da mu se žuri na izbore, primetio je da neki kažu i da mu se žuri, neki da mu se ne žuri, a da je čuo i da će neko da vrši pritisak na njega da bi došlo do odlaganja izbora.\nKažite mi ime tog ko će da me pozove i da mi kaže da će izbori da budu tad i tad. Kažite mi ime tog čoveka koji može da se usudi i kaže predsedniku Srbije kada bi treablo da budu tad i tad, jer njihovi puleni treba da imaju bolju prililu. Ja ga ne poznajem niti se to ikad desilo, jer Srbiju da ponižavam neću. Srpsko rukovodstvo biraju građani Srbije, rekao je Vučić i ponovio da će izbori biti održani u skladu sa Ustavom i zakonom.\nPrethodni tekstKON: Očekuje nas drugi talas epidemije, evo i kad!\nSledeći tekstKIM DŽONG UMIRE: Srušio se u toku posete početkom meseca\nVLADIMIR PUTIN: Rusija će poslati Belorusiji nuklearne rakete Iskander-M